cyanic-selkie/wikianc huggingface dataset:
థెరిసా మే
thumb థెరిసా మేరీ మే (జననం 1 అక్టోబర్ 1956) బ్రిటిష్ రాజకీయవేత్త. ఆమె 2016 నుండి 2019 వరకు యునైటెడ్ కింగ్డమ్ ప్రధాన మంత్రి, కన్జర్వేటివ్ పార్టీ నేతగా పనిచేసింది. మే 2010 నుండి 2016 వరకు హోం సెక్రటరీగా పనిచేసింది. 1997 నుండి మైడెన్‌హెడ్‌కు పార్లమెంటు సభ్యురాలు (ఎంపి). సైద్ధాంతికంగా, ఆమె తనను తాను ఒకే-దేశం-సంప్రదాయవాదిగా పరిగణిస్తుంది. మార్గరెట్ థాచర్ తరువాత యునైటెడ్ కింగ్ డమ్ కు ప్రధానమంత్రిగా, కన్సర్వేటివ్ పార్టీకి నాయకురాలిగా వ్యవహరించిన రెండో మహిళ, థెరిసా.
జీవిత విశేషాలు
హ్యూబర్ట్ బ్రాసియర్, జైదీ మేరీ లకు థెరెసా 1956 అక్టోబరు 1 న జన్మించింది. ఆమె తండ్రి చర్చ్ ఆఫ్ ఇంగ్లండులో మతాధికారి. మే తల్లి కన్సర్వేటివ్ పార్టీ మద్దతుదారు. 1981 ఆమె తండ్రి కారు ప్రమాదంలో చనిపోయాడు.మరుసటి సంబ్వత్సరం ఆమె తల్లి మరణించింది. తాను ఎంపీగా ఎన్నికవడం వాళ్ళు చూడలేకపోయారే అని థెరెసా బాధపడింది.
మే ప్రారంభంలో హేత్రోప్‌లోని స్టేట్ స్కూల్ అయిన హేత్రోప్ ప్రైమరీ స్కూల్‌ లోను, తరువాత బెగ్‌బ్రోక్‌లోని రోమన్ కాథలిక్ స్వతంత్ర పాఠశాల అయిన సెయింట్ జూలియానా కాన్వెంట్ స్కూల్ ఫర్ గర్ల్స్ లోనూ చదివింది.
13 ఏళ్ల వయస్సులో, ఆమె మాజీ హాల్టన్ పార్క్ గాళ్స్ గ్రామర్ స్కూల్ లో సీటు దక్కించుకుంది. మే ఆక్స్ఫర్డ్ విశ్వవిద్యాలయంలో చదివింది. సెయింట్ హ్యూస్ కాలేజీలో భూగోళ శాస్త్రం చదివింది. 1977 లో రెండవ తరగతి BA పట్టా పొందింది. పకెట్ మనీ కోసం ఆమె శనివారం ఒక బేకరీలో పనిచేసింది. ఆమె "పొడవైన, ఫ్యాషన్ లను ఇష్టపడే యువతి, ఆమె చిన్నప్పటి నుంచీ మొదటి మహిళా ప్రధానమంత్రి కావాలన్న తన ఆశయం గురించి మాట్లాడేది" అని ఆమె గురించి తెలిసిన వారు అంటారు. ఒక విశ్వవిద్యాలయ స్నేహితుడు పాట్ ఫ్రాంక్లాండ్ ప్రకారం: "ఆమెకు రాజకీయ అభిలాషలు లేని సమయం నాకు గుర్తులేదు. ఆ సమయంలో, మార్గరెట్ థాచర్ మొదటిసారిగా అక్కడికి వచ్చినప్పుడు ఆమెకు చాలా చిరాకు వచ్చింది "
థెరెసా, పెట్టుబడి సంబంధాల నిర్వాహకుడైన ఫిలిప్ మే ను పెళ్ళి చేసుకుంది. అతడు సెప్టెంబరు 6, 1980 నుండి కాపిటల్ ఇంటర్నేషనల్ లో పనిచేస్తున్నాడు. పాకిస్తాన్ మాజీ ప్రధాని బెనజీర్ భుట్టో ఆక్స్ఫర్డ్లో ఉన్న సమయంలో ఈ ఇద్దరిని పరిచయం చేశారని భావిస్తారు. తమకు పిల్లలు పుట్టలేదని ఆమె బాధ పడింది. వాళ్ళు నడక అంటే ఇష్టపడతారు. తమ సెలవు దినాలను క్రమం తప్పకుండా స్విస్ ఆల్ప్స్లో గడుపుతారు. మే క్రికెట్ అభిమాని కూడ్. జెఫ్రీ బాయ్‌కాట్ ఆమె అభిమాన క్రీడా హీరోల్లో ఒకరని చెప్పింది. ఆమెకు వంట అంటే ఇష్టం. ఆమెకు 100 కుకరీ పుస్తకాలు ఉన్నాయని చెప్పింది. ఆమె "చాలా మంచి కుక్" అని ఫిలిప్ చెప్పాడు.
రాజకీయాల్లో
1977 లో పట్టభద్రురాలయ్యాక, ఆమె బ్యాంక్ ఆఫ్ ఇంగ్లాండ్ లోను, అసోసియేషన్ ఫర్ పేమెంట్ క్లియరింగ్ సర్వీసెస్‌ లోనూ పనిచేసింది. ఆమె మెర్టన్ లోని డర్న్స్‌ఫోర్డ్ కౌన్సిలర్ గా కూడా పనిచేసింది. హౌస్ ఆఫ్ కామన్స్‌కు ఎన్నికయ్యేందుకు రెండు ప్రయత్నాలు విఫలమైన తరువాత, 1997 లో మైడెన్‌హెడ్‌కు ఎంపీగా ఎన్నికయింది. 1999 నుండి 2010 వరకు, మే షాడో క్యాబినెట్లలో అనేక పాత్రలు పోషించింది. ఆమె 2002 నుండి 2003 వరకు కన్జర్వేటివ్ పార్టీ అధ్యక్షురాలుగా పనిచేసింది. 2010 సార్వత్రిక ఎన్నికల తరువాత సంకీర్ణ ప్రభుత్వం ఏర్పడినపుడు, మే హోం కార్యదర్శిగాను, మహిళా, సమానత్వ మంత్రిగా నియమించారు. కాని 2012 లో ఈ రెండో పదవిని వదులుకుంది. 2015 సార్వత్రిక ఎన్నికలలో కన్జర్వేటివ్ విజయం తర్వాత తిరిగి హోం కార్యదర్శిగా నియమించబడినపుడు 60 ఏళ్లలో ఎక్కువ కాలం పనిచేసిన హోం కార్యదర్శి అయింది. ఆమె పదవీకాలంలో ఆమె పోలీస్ ఫెడరేషన్ సంస్కరణలను అనుసరించింది. ఖాట్ నిషేధంతో సహా డ్రగ్స్ విధానంపై కఠినమైన విధానాన్ని అమలు చేసింది. వలసలపై అదనపు ఆంక్షలను తీసుకువచ్చింది. పోలీస్, క్రైమ్ కమిషనర్లను ఎన్నిక చేసే ప్ద్ధతిని ప్రవేశపెట్టడం, అబూ ఖతాడాను బహిష్కరించడం, నేషనల్ క్రైమ్ ఏజెన్సీ ఏర్పాటు మొదలైన పనులను ఆమె పర్యవేక్షించింది.
జూలై 2016 లో, డేవిడ్ కామెరాన్ రాజీనామా చేసిన తరువాత, మే కన్జర్వేటివ్ పార్టీ నాయకురాలిగా ఎన్నికైంది. మార్గరెట్ థాచర్ తరువాత UK కు రెండవ మహిళా ప్రధానమంత్రి అయింది. దేశం లోని నాలుగు అతి పెద్ద పదవుల్లో రెండింటిని పొందిన ఏకైక మహిళ ఆమె. యూరోపియన్ యూనియన్ నుండి యుకెను ఉపసంహరించుకునే ప్రక్రియను మొదలుపెడుతూ, మార్చి 2017 లో ఆర్టికల్ 50 ను ప్రారంభించింది. తరువాతి నెలలో, బ్రెక్సిట్ చర్చలలో తనను బలోపేతం చేసుకోవడం కోసం, తన " బలమైన, స్థిరమైన " నాయకత్వాన్ని ఎత్తిచూపే లక్ష్యంతోనూ ఆమె సార్వత్రిక ఎన్నికలను ప్రకటించింది. ఎన్నికల ఫలితాలు హంగ్ పార్లమెంటుకు దారి తీసాయి. 1983 తరువాత, పార్టీ అత్యధిక ఓట్ల శాతం సాధించినప్పటికీ కన్జర్వేటివ్ సీట్ల సంఖ్య 330 నుండి 317 కు పడిపోయింది. డెమోక్రటిక్ యూనియన్ పార్టీ (డియుపి) మద్దతుతో ఆమె ప్రభుత్వం ఏర్పాటు చేసింది. 2018 డిసెంబరులో కన్జర్వేటివ్ ఎంపీల నుండి అవిశ్వాస తీర్మానంపై ఆమె గెలుపొందింది. 2019 జనవరిలో ప్రతిపక్ష నాయకుడు జెరెమీ కార్బిన్ ప్రవేశపెట్టిన అవిశ్వాస ఓటు నుండి బయటపడింది.
ప్రధానమంత్రిగా, చెకర్స్ ఒప్పందానికి కట్టుబడి యూరోపియన్ యూనియన్తో ఆమె బ్రెక్సిట్ చర్చలు జరిపింది, దీని ఫలితంగా బ్రెక్సిట్ ఉపసంహరణ ఒప్పందం జరిగింది. నేషనల్ హెల్త్ సర్వీస్ (ఎన్‌హెచ్‌ఎస్) కు 20 బిలియన్ డాలర్ల నిధుల పెంపును కూడా ఆమె పర్యవేక్షించింది, మొట్టమొదటి జాతి అసమానతల ఆడిట్‌ను స్థాపించింది. 25 సంవత్సరాల పర్యావరణ ప్రణాళికను ప్రారంభించింది. 2050 నాటికల్లా గ్లోబల్ వార్మింగ్‌కు యుకె అందజేసే వాటాను ముగించే వాతావరణ మార్పు చట్టం 2008 ను సవరించింది. ఆమె కాలంలో యునైటెడ్ కింగ్‌డమ్‌లో నిరుద్యోగం రికార్డు స్థాయికి పడిపోయింది. ఇది 1975 తరువాత కనిష్ట నిరుద్యోగిత రేటు. ఆమె ముసాయిదా ఉపసంహరణ ఒప్పందం యొక్క సంస్కరణలను పార్లమెంటు మూడుసార్లు తిరస్కరించడంతో, ఆమె ప్రధానమంత్రి పదవికి రాజీనామా చేసింది. మాజీ విదేశాంగ కార్యదర్శి బోరిస్ జాన్సన్ ప్రధాని అయ్యాడు. ఆమె హౌస్ ఆఫ్ కామన్స్ లో ఏ పదవీ లేకుండా ఉంది.
మూలాలు
వర్గం:రాజకీయ నాయకులు
కవితా లాడ్
కవితా లాడ్, మహారాష్ట్రకు చెందిన నాటకరంగ, టెలివిజన్, సినిమా నటి. చార్ దివాస్ ససుచే, ఉంచ్ మాజా జోకా, రాధా హి బవారీ, రాధా ప్రేమ్ రంగి రంగాలిలో వంటి సీరియళ్ళలోనూ, సుందర్ మి హోనార్, ఎకా లగ్నాచి గోష్ట, చార్ దివాస్ ప్రేమచే, లగ్నాచి పుఢ్చి గోష్ట వంటి నాటకాలలో నటించింది.
నటనారంగం
కవితా లాడ్ తొలిసారిగా ఎన్. చంద్రస్ తీసిన ఘయాల్‌ అనే మరాఠీ సినిమాలో అజింక్యా డియోతో కలిసి నటించింది. లక్ష్మీకాంత్ బెర్డే సరసన జిగర్, ప్రశాంత్ దామ్లే సరసన తూ తిథే మీ అనే సినిమాలలో నటించింది.
డా. శ్రీరామ్ లాగూ, వందనా గుప్తే నటించిన సుందర్ మి హోనార్‌ అనే నాటకంతో మరాఠీ నాటకరంగంలోకి అడుగుపెట్టింది. చార్ దివస్ ప్రేమచే, ఏక లగ్నాచి గోష్టా, మజియా భౌజిన్నా రీట్ కలేన్ ఎ, ఏకా లగ్నాచి పుడ్చి గోష్ట్ వంటి నాటకాలలో ప్రశాంత్ దామ్లేతో కలిసి నటించింది.
2014లో వచ్చిన చంద్రకాంత్ చిప్లుంకర్ సీడీ బంబావాలా సీరియల్ తో మరాఠీ టెలివిజన్ పరిశ్రమలో అడుగుపెట్టి చార్ దివాస్ ససుచే, కే పహిలాస్ మజ్యాత్, దార్ ఉగాడ నా గాడే, ఉంచ్ మాజా జోకా, రాధా హాయ్ బవారీ, తుమ్చా ఆమ్చా సేమ్ అస్తా, తుజ్యా వచున్ కర్మేనా, రాధా ప్రేమ్, రంగి రంగాలి మొదలైన సీరియళ్ళలో నటించింది.
బయటి లింకులు
వర్గం:1973 జననాలు వర్గం:జీవిస్తున్న ప్రజలు వర్గం:హిందీ సినిమా నటీమణులు వర్గం:భారతీయ సినిమా నటీమణులు వర్గం:టెలివిజన్ నటీమణులు వర్గం:మరాఠీ సినిమా నటీమణులు
జాతీయ ధ్రువ, మహాసముద్ర పరిశోధనా కేంద్రం
జాతీయ ధ్రువ, మహాసముద్ర పరిశోధనా కేంద్రం (నేషనల్ సెంటర్ ఫర్ పోలార్ అండ్ ఓషన్ రీసెర్చ్ - NCPOR), భారతీయ పరిశోధన అభివృద్ధి సంస్థ. ఇది గోవాలోని వాస్కోడిగామాలో ఉంది. గతంలో దీన్ని నేషనల్ సెంటర్ ఫర్ అంటార్కిటిక్ అండ్ ఓషన్ రీసెర్చ్ (NCAOR) అనేవారు. ఇది భారత ప్రభుత్వంలోని భూ శాస్త్రాల మంత్రిత్వ శాఖలోని ఓషన్ డెవలప్‌మెంట్ విభాగానికి (DOD) చెందిన స్వయంప్రతిపత్త సంస్థ. ఇది భారతీయ అంటార్కిటిక్ కార్యక్రమాన్ని నిర్వహిస్తోంది. భారత ప్రభుత్వ అంటార్కిటిక్ పరిశోధనా కేంద్రాలలైన భారతి, మైత్రిలు దీని నిర్వహణ లోనే ఉంటాయి. NCPOR 1998 మే 25 న NCAOR పేరుతో డా. ప్రేమ్ చంద్ పాండేసారథ్యంలో స్థాపించారు. NCPOR, ప్రపంచ ప్రయోగాలు, అంతర్జాతీయ సమావేశాల నిర్వహణకు, అంటార్కిటిక్ సైన్స్‌కు సంబంధించిన అంతర్జాతీయ కమిటీల నాయకత్వానికీ ప్రసిద్ధి చెందింది. ప్రస్తుతం NCPOR ఛైర్మన్‌గా డాక్టర్ M. రవిచంద్రన్ ఉన్నాడు. ఇతను ఎర్త్ సైన్సెస్ మంత్రిత్వ శాఖ కార్యదర్శి కూడా. NCPOR ప్రస్తుత డైరెక్టర్ మీర్జా జావేద్ బేగ్.
NCPOR కాంప్లెక్సు, ప్రత్యేక స్వల్ప-ఉష్ణోగ్రత ప్రయోగశాలకు నిలయం. ఇది నేషనల్ అంటార్కిటిక్ డేటా సెంటర్, ధ్రువీయ మ్యూజియంలను ఏర్పాటు చేస్తోంది.
NCPOR కింది రంగాల్లో లేదా టాస్క్‌లలో పనిచేస్తుంది:
ఈ కేంద్రాన్ని గతంలో అంటార్కిటిక్ అధ్యయన కేంద్రం అని పిలిచేవారు. 1997 మే 12 న డా. పి.సి.పాండే డైరెక్టర్‌గా చేరడంతో ఇది ఉనికిలోకి వచ్చింది.
2016 అక్టోబర్ 9 న, నేషనల్ సెంటర్ ఫర్ అంటార్కిటిక్ అండ్ ఓషన్ రీసెర్చ్ (NCAOR) హిమాలయాలో హిమాన్ష్ అనే పరిశోధనా కేంద్రాన్ని స్థాపించింది. ఈ స్టేషను హిమాచల్ ప్రదేశ్‌లోని స్పితిలో ఒక మారుమూల ప్రాంతంలో 4000 మీ. ఎత్తున ఉంది.
మూలాలు
వర్గం:Coordinates not on Wikidata వర్గం:భారతీయ పరిశోధనా సంస్థలు వర్గం:అంటార్కిటికాలో భారతదేశ కార్యక్రమం
మధులిమాయె
thumb|మధులిమాయెమధు లిమాయే (1922-1995) భారతదేశానికి చెందిన సోషలిస్ట్ వ్యాసకర్త, సామాజిక కార్యకర్త, స్వాతంత్ర్య సమరయోధుడు. అతబు పూర్తి పేరు మధుకర్ రామచంద్ర లిమాయే. ఇతను ముఖ్యంగా 1970 లలో సమాజంలో చురుకైన కార్యాచరణాలలో పాల్గొనేవాడు. ఇతను రామ్ మనోహర్ లోహియా అనుచరుడు జార్జ్ ఫెర్నాండెజ్ తోపాటు వివిధ అంశాలపై పనిచేసేవాడు, అత్యవసర పరిస్థితి తర్వాత కేంద్రంలో అధికారం చేజిక్కించుకున్న జనతా ప్రభుత్వంలో ముఖ్య పాత్రలు పోషించాడు. జనతా పార్టీలో భాగమైన వారు ఇతర పార్టీలలో గాని, రాజకీయ సంస్థలతో గాని భాగస్వామ్యంలో ఉండరాదని, మురార్జీ దేశాయ్ నేతృత్వంలో ఏర్పడిన జనతా సంకీర్ణ ప్రభుత్వం అధికారంనుండి దింపడంలో రాజనారాయణ్ కృష్ణ కాంత్ అనే సహచరులతో కలిసి ప్రణాళికలు రూపొందించి సఫలమయ్యారు. ద్వంద్వ సభ్యత్వంపై జరిగిన ఈ దాడి ప్రత్యేకంగా జనసంఘ్ సభ్యులుగా ఉన్న జనతా పార్టీ సభ్యులపై నిర్దేశించబడింది,  జన్ సంఘ్ సైద్ధాంతిక మాతృమూర్తి అయిన రైట్-వింగ్ రాష్ట్రీయ స్వయం సేవక్ సంఘ్ (RSS) సభ్యులుగా కొనసాగింది. ఈ సమస్య 1979 లో జనతా ప్రభుత్వం పతనానికి, జనతా కూటమి నాశనానికి దారితీసింది.
జీవిత విశేషాలు
మధు లిమయే 1992 మే 1న మహారాష్ట్ర లోని పూణే పట్టణంలో జన్మించాడు. ఇతని తండ్రి పేరు రామచంద్ర మహాదేవ్ లిమయే. పూణే లోని ఫెర్గుసన్ కళాశాల నుండి విద్యను పూర్తి చేసాడు. ఇతనికి ప్రొఫెసర్ చంపా లిమయేతో వివాహమైంది, వీరికి ఒక కుమారుడు. 1938 నుండి 1948 వరకు భారత జాతీయ కాంగ్రెసులో ఇతను భాగంగా ఉండేవాడు. భారత స్వాతంత్ర్య ఉద్యమంలో పాల్గొనడం వల్ల ఇతని చదువుకు అంతరాయం కలిగింది. 1940 నుండి 1945 మధ్య కాలంలో నాలుగు సంవత్సరాల జైలు జీవితం కూడా గడిపాడు.
రాజకీయ జీవితం
కాంగ్రెస్ పార్టీలో 1938-1939 లలో సభ్యునిగా ఉన్నారు. తదుపరి రాంమనోహర్ లోహియా సోషలిష్ట్ పార్టీలో ముఖ్య అనుచరుడిగా ఉన్నారు. గోవా విముక్తి ఉద్యమంలో పాల్గొని 12 సంవత్సరం జైలు జీవితం అనుభవించారు. . మధులిమాయే 1964-1979 తన లోక్ సభ పదవి కాలంలో ఉత్తమమైన వక్తగా ప్రజా సమస్యలు తెలుపడంలో చురుకైన పార్లమెంటేరియేన్ సభ్యునిగా పేరు గడించారు. . అత్యవసర పరిస్థితి సమయములో 1975 నుంచి 1977 వరకు జైలులో వున్నారు తదనంతరం జయప్రకాశ్ నారాయణ నాయకత్వంలో ప్రతిపక్ష పార్టీలను సమైక్య పరిచే ప్రయత్నంలో తన దైన పాత్ర పోషించారు మొరార్జీ దేశాయ్ నేతృత్వంలో ఏర్పడిన జనతా ప్రభుత్వము 1979 సంవత్సరంలో కూలి పోవడానికి, జనతా పార్టీలో చీలిక రావటంలో ( జనసంఘ్- రాస్ట్రీ య స్వయం సేవక్ పార్టీ ద్వంద సభ్యత్వముల కారణములలో) మధులిమాయే పాత్ర వున్నదని పేర్కొంటారు
మధు లిమాయే రాజకీయ సిద్ధాంతం, లౌకిక జాతీయవాదం, భారతదేశం యొక్క లౌకిక ఆధారాలపై ఆయన రాజీలేని వైఖరిని కలిగి ఉన్నారు, అతను రాజ్యాంగంలోని లౌకిక పునాదుల పరిరక్షణకు గట్టిగా నిలబడ్డాడు. మధు లిమాయే తన జీవితమంతా పౌర స్వేచ్ఛ కోసం పోరాడేవాడు. పౌరుల స్వేచ్ఛ కోసం దిగువ కోర్టుల నుండి హైకోర్టులలో, సుప్రీంకోర్టులో తన కేసులను వాదించాడు, అందులో విజయసాధించారు. మధు లిమాయ్ విదేశీ విధానంలో అలీన దేశాల సూత్రములపై (నాన్-అలైన్‌మెంట్ ) ఆధారం వలసవాద వ్యతిరేకత, ప్రజలందరికీ స్వేచ్ఛ, నిరాయుధీకరణ, అభివృద్ధి చెందుతున్న దేశాల ఆర్థిక ప్రయోజనాల రక్షణ, ప్రపంచ శాంతి మున్నగు వాటిలో గట్టి నమ్మకం ఉండేది. రాజకీయ-ఆర్థిక సామ్రాజ్యవాదానికి వ్యతిరేకంగా వలసరాజ్యాల ప్రజల పోరాటం యొక్క పొడిగింపు అయినందున, ఉత్తర-దక్షిణ ఘర్షణ అని పిలవబడే విషయంలో భారతదేశం తమ విదేశాంగ విధానములో దృఢ వైఖరిని తీసుకోవాలి అని ఆయన పేర్కొనే వారు
రచయితగా
మధులిమాయె రాజకీయ నాయకునిగా కాక రచయితగా ఆంగ్లము, హిందీ, మరాఠి భాషలలో పుస్తకములను రచించారు.
మూలాలు
వర్గం:1922 జననాలు వర్గం:1995 మరణాలు వర్గం:భారత స్వాతంత్ర్య సమర యోధులు వర్గం:మహారాష్ట్ర వ్యక్తులు వర్గం:5వ లోక్‌సభ సభ్యులు వర్గం:4వ లోక్‌సభ సభ్యులు వర్గం:3వ లోక్‌సభ సభ్యులు
బి.వి.రామానందం
బి.వి.రామానందం (బయ్యపునీడి వెంకట రామానందం) తెలుగు సినిమా దర్శకుడు. ఇతను ఎస్.వి.రంగారావు కు తెలుగు సినిమాకు పరిచయం చేసిన వ్యక్తిగా సుపరిచితుడు. అనేక మంది నటులను సినీ పరిశ్రమకు పరిచియం చేసిన ఇతనిని "ఆంధ్రా శాంతారాం" అని అభివర్ణించేవారు.
నిర్మాతగా
అతను చిత్ర నిర్మాణ రంగంలో ప్రవేశించాలనుకున్నాడు. అతను భారత లక్ష్మీ ఫిలిమ్స్ వారితో కలసి సక్కుబాయి సినిమాను నిర్మించాడు. అది 1935 మే 21న విడుదలైంది. ఈ చిత్రంలో 50 పాటలున్నాయి. ఈ చిత్రం ఘన విజయం సాధించింది. తానే రాధా ఫిలిం కంపెనీ చిత్రనిర్మాణ సంస్థను నెలకొల్పి 1935లో భక్త కుచేల సినిమాను నిర్మించాడు. బళ్లారి పండితుడు సుబ్రహ్మణ్య శాస్త్రి రాసిన నాటకం ఆధారంగా నిర్మించిన ఈ సినిమాలో భారీ సెట్స్ వేసి చిత్రీకరించాడు. ఈ సినిమా విజయవంతమైంది.
రాజమహేంద్రవరం రెవెన్యూ డివిజను
చరిత్ర
ఈ పరిపాలన విభాగం కింద 2022 ఏప్రిల్ 4 కు ముందు, ఉమ్మడి పశ్చిమ గోదావరి జిల్లా లో భాగంగా 8 మండలాలు ఉండేయి. జిల్లాల పునర్వ్యవస్థీకరణ ఫలితంగా ఈ డివిజన్ లో మండలాల సంఖ్య 10కి పెరిగింది..
బి.వి.రామానందం
నిర్మాతగా
రెండవ ప్రపంచ యుద్ధం ప్రారంభ సమయంలో అతను చిత్ర నిర్మాణాన్ని తాత్కాలికంగా ఆపుచేసి రాజామండ్రి చేరుకున్నాడు. ఆరేళ్ళ పాటు నిర్మాణం జోలికి పోలేదు. తరువాత మరల వరూధిని సినిమా నిర్మాణాన్ని మొదలు పెట్టాడు. అతను సేలంలో ఉన్న మోడరన్ థియేటర్స్ స్టుడియోలో ఈ చిత్రాన్ని నిర్మించాలనుకున్నాడు. ఈ సినిమాలో కథానాయకుని పాత్రకోసం తన మేనల్లుడైన ఎస్.వి.రంగారావు ను ఎంపిక చేసాడు. ఆ చిత్రంలో కృష్ణదేవరాయలు, ప్రవరాఖ్యుడు పాత్రలను ఎస్.వి.రంగారావు పోషించాడు. ఈ సినిమా 1947 జనవరి 11న విడుదలైంది. కానీ విజయవంతం కాలేదు. అతనికి ఆర్థికంగా నష్టం కలిగించింది. దీనితో సినిమా నిర్మాణానికి దూరంగా ఉన్నాడు.
నటునిగా
అంతవరకు పౌరాణిక సినిమాలను తీసిన అతను తన పంథాను మార్చుకుని సాంఘిక సినిమాల నిర్మాణంపై దృష్టి సారించాడు. అలా గొల్లపిల్ల సినిమాను తీసాడు. యాదవ కులస్థులు అభ్యంతరం వల్ల ఆ చిత్రానికి పెంకి పిల్ల గా శీర్షికను మార్చారు. ఆ సినిమాకు దర్శకునిగానే కాక అందులో న్యాయమూర్తి పాత్రను పోషించాడు. ఆ సినిమా విజయవంతం కాలేదు.
అస్తమయం
అతను 1955లో జై వీర భేతాళ చిత్రాన్ని ప్రారంభించాడు. కానీ ఆ సినిమా పూర్తి కాకుండానే అతని ఆరోగ్యం దెబ్బతినడం మూలంగా 1955 అక్టోబరు 27న మరణించాడు.
మూలాలు
వర్గం:1902 జననాలు వర్గం:1955 మరణాలు వర్గం:తెలుగు సినిమా నిర్మాతలు వర్గం:తెలుగు సినిమా దర్శకులు వర్గం:రాజమండ్రి వ్యక్తులు
ఒక్క అమ్మాయి తప్ప
ఒక్క అమ్మాయి తప్ప 2016లో విడుదలైన తెలుగు చలనచిత్రం. ఈ చిత్రాన్ని అంజి రెడ్డి నిర్మించగా రాజసింహ తడినాడ దర్శకత్వం వహించాడు. సందీప్ కిషన్, నిత్యామీనన్ హీరోహీరోయిన్లుగా, రవి కిషన్ విలన్ గా నటించాడు. మిక్కీ జే మేయర్ సంగీతాన్ని సమకూర్చాడు.
ఈ చిత్రం హిందీలో అస్లీ ఫైటర్ పేరుతో విడుదలయ్యింది.
బాహ్య లంకెలు
వర్గం:2016 తెలుగు సినిమాలు
ప్రపంచ తోలుబొమ్మలాట దినోత్సవం
thumb|240x240px| మారియోనెట్స్-ట్రాన్స్ఫార్మర్లు.
హుంద్రు జలపాతం
హుంద్రు జలపాతం జార్ఖండ్ రాష్ట్ర రాజధాని రాంచీ జిల్లాలో ఉన్న జలపాతం. రాంచీ సమీపంలోని ప్రసిద్ధ పర్యాటక ప్రదేశాలలో ఒకటైన ఈ జలపాతం, భారతదేశంలోనే 34వ అతిపెద్ద జలపాతంగా గుర్తింపుపొందింది.
ప్రపంచ తోలుబొమ్మలాట దినోత్సవం
ప్రపంచ తోలుబొమ్మలాట దినోత్సవం, ప్రతి సంవత్సరం మార్చి 21 న నిర్వహించబడుతోంది. తోలుబొమ్మలాట కళల ప్రోత్సాహానికి, ప్రపంచవ్యాప్తంగా ఉన్న తోలుబొమ్మలాట కళాకారులను ఏకం చేయడానికి ఈ దినోత్సరం జరుపుకుంటారు.
హుంద్రు జలపాతం
జలపాతం గురించి
ఇది సువర్ణలేఖ నదిలో ఏర్పడిన జలపాతం. 98 మీటర్ల (322 అడుగుల ఎత్తు) ఎత్తు నుండి జాలువారుతున్న ఈ జలపాతం జార్ఖండ్ రాష్ట్రంలోని అత్యంత ఎత్తైన జలపాతాలలో ఒకటి. జలపాతం నుండి నిరంతరంగా నీరు పడటంవల్ల అక్కడి రాళ్ళు వివిధ నిర్మాణాలుగా మారి ఆ ప్రాంతానికి మరింత సౌందర్యాన్ని తెచ్చాయి. వర్షాకాలంలో ఈ జలపాతం సుందరంగా ఉంటూ పర్యాటకులను విశేషంగా ఆకట్టుకుంటుంది. ఇక్కడ స్నానం చేయడంకోసం ఈత కొలను కూడా ఉంది.
ప్రపంచ తోలుబొమ్మలాట దినోత్సవం
ప్రారంభం
ఇరాన్‌కు చెందిన పప్పెట్ థియేటర్ ఆర్టిస్ట్ జావద్ జోల్ఫాఘరి, 2000లో మాగ్డేబర్గ్‌లో జరిగిన యూనియన్ ఇంటర్నేషనల్ డి లా మారియోన్నెట్ 18వ సమావేశంలో ఈ దినోత్సవం గురించి ప్రతిపాదన చేశాడు. రెండు సంవత్సరాల తర్వాత, 2002 జూన్ నెలలో అట్లాంటాలో జరిగిన ఇంటర్నేషనల్ కౌన్సిల్ ఆఫ్ యూనియన్ ఇంటర్నేషనల్ డి లా మారియోన్నెట్ సమావేశంలో తేదీ ప్రకటించారు. 2003, మార్చి 21న తొలిసారిగా ప్రపంచ తోలుబొమ్మలాట దినోత్సవం జరిగింది.
హుంద్రు జలపాతం
ప్రయాణమార్గం
రాంచీ-పురూలియా రహదారిలో 45 కిలోమీటర్లు (28 మైళ్ళు) దూరంలో, ప్రధాన రహదారి నుండి సుమారు 21 కిలోమీటర్ల (13 మైళ్ళు) దూరంలో ఈ హుంద్రు జలపాతం ఉంది.
మూలాలు
వర్గం:జలపాతాలు వర్గం:జార్ఖండ్
ప్రపంచ తోలుబొమ్మలాట దినోత్సవం
కార్యకలాపాలు
ఈ దినోత్సవం రోజున పండుగలు, ప్రదర్శనలు, తోలుబొమ్మల కవాతు, తోలుబొమ్మల వర్క్‌షాప్‌లు, ప్రపంచ తోలుబొమ్మ దినోత్సవ సందేశం పఠనాలు మొదలైన కార్యకలాపాలు నిర్వహించబడుతాయి.
పుతుల్ ఉత్సవం
ప్రపంచ తోలుబొమ్మలాట దినోత్సవం సందర్భంగా, భారత ప్రభుత్వ సాంస్కృతిక మంత్రిత్వ శాఖ ఆధ్వర్యంలోని స్వయంప్రతిపత్త సంస్థ సంగీత నాటక అకాడమీ ( న్యూఢిల్లీ) 2022 మార్చి 21 నుండి 22 వరకు మూడు రోజులపాటు 'పుతుల్ ఉత్సవం' పేరుతో తోలుబొమ్మల పండుగను నిర్వహించింది. 75 సంవత్సరాల స్వాతంత్ర్యాన్ని పురస్కరించుకుని ఆజాదీ కా అమృత్ మహోత్సవం కార్యక్రమంలో భాగంగా దేశంలోని వారణాసి (ఉత్తరప్రదేశ్), హైదరాబాద్ (తెలంగాణ), అంగుల్ జిల్లా (ఒడిశా), న్యూఢిల్లీ, అగర్తల (త్రిపుర) మొదలైన ఐదు నగరాల్లో నిర్వహించిన ఈ కార్యక్రమంలో తోలుబొమ్మలాట మాధ్యమం ద్వారా భారత స్వాతంత్ర్య పోరాట గాథలు చెప్పబడ్డాయి. అంతేకాకుండా సాంప్రదాయ, సమకాలీన ప్రసిద్ధ తోలుబొమ్మల ప్రదర్శనలు, సెమినార్, ప్రదర్శనలు, వర్క్‌షాప్‌లు కూడా నిర్వహించబడ్డాయి.
మార్చి 21న న్యూఢిల్లీలోని అతనుగర్ ప్రాంతంలోని జన్ మద్యంలో మధ్యాహ్నం 2 గంటలకు 'పుతుల్ ఉత్సవం' ప్రారంభమవ్వగా. హైదరాబాద్‌లోని సిసిఆర్‌టి యాంఫిథియేటర్‌, వారణాసి అస్సీఘాట్ లోని సుబా-ఎ-బనారస్, అంగుల్‌లోని షో శ్రీరామ్ ఇనిస్టిట్యూట్ ఆఫ్ షాడో థియేటర్‌, అగర్తలలోని ముక్తధార ఆడిటోరియంలో కార్యక్రమం నిర్వహించబడింది.
బయటి లింకులు
వర్గం:అంతర్జాతీయ దినములు
స్టీము ట్రాప్
thumb|టిడిఎస్ స్టీము ట్రాప్
స్టీము ట్రాప్ (steam trap) అనునది స్టీము (నీటి ఆవిరి), కొంత స్టీము ద్రవీకరణచెందటం వలన ఏర్పడిన నీటి మిశ్రమం నుండి కేవలం నీటిని మాత్రమే బయటికి వెళ్ళుటకు అనుమతించి, స్టీమును బయటకు వేళ్ళకుండా ఆపే పరికరం.
స్టీము అనగా పీడనం, అధిక ఉష్ణోగ్రత కల్గివున్న నీటి ఆవిరి. స్టీమును బాయిలరు అను లోహ నిర్మాణంలో ఉత్పత్తి చేస్తారు. ఇంధనాన్ని మండించగా వచ్చు ఉష్ణోగ్రతతో నీటిని వేడి చేసి స్టీము /నీటి ఆవిరిని ఉత్పత్తి చేస్తారు. స్టీమును ఉత్పత్తి చేయు బాయిలరులు పలురకాల నిర్మాణంలో లభ్యం. స్టీము వలన చాలా పారిశ్రామిక ఉపయోగాలు ఉన్నాయి. స్టీమును కేవలం విద్యుత్తు ఉత్పత్తి కేంద్రాలలో టర్బైనులను తిప్పుటకు మాత్రమే కాక ఇంకా చాలా ప్రయోజనాలు ఉన్నాయి. స్టీము లోకో మోటివ్ రైళ్ళు స్టీము వలెనే తిప్పబడినవి. దాదాపు 150 సంవత్సరాలు పైబడి స్టీము రైలు ఇంజనులు ప్రపంచ మంతటా ఉక్కు పట్టాలపై పరుగులెత్తి, కోట్లాను కోట్ల ప్రజలను వారి గమ్య స్థానాలకు చేర్చింది. అలాగే సరుకులను ప్రపంచం నలుచెరుగుల రవాణా చేసాయి. ప్రస్తుత్తం స్టీము ఇంజనుల స్థానంలో డీజిలు, ఎలక్ట్రికల ఇంజనులు ఆక్రమించాయి.
స్టీము ప్రత్యేకతలు
స్టీమును భారీ ప్రమాణంలో తయారు చేయుటకు అవసరమైన నీరు విరివిగా లభిస్తుంది. నీరు అతి చౌకగా కూడా లభిస్తుంది. స్టీము యొక్క గుప్తోష్ణం కూడా చాలా ఎక్కువ. గుప్తోష్ణాన్ని ఇంగ్లీషులో ఎంతాల్పిఅంటారు. నీరు వాతావరణ పీడనంవద్ద 100°Cవద్దనే స్టీముగా మారినప్పటికీ, ఒక కేజీ నీరు స్టీముగా మారుటకు 540 కిలో కేలరీల ఉష్ణం (2258కిలో జౌలులు అందాజుగా) అవసరం. దీనినే గుప్తోష్ణం అంటారు. స్టీము పీడనం, ఉష్ణోగ్రత అనులోమానుపాతంలో వుండును. అనగా స్టీము పీడనం పెరిగే కొలది స్టీము ఉష్ణోగ్రత పెరుగుతుంది. కావున ఈ స్టీము యొక్కా అధిక ఉష్ణ ధారణ శక్తిని పరిశ్రమలలో పలురకాలుగా ఉపయోగిస్తారు. రసాయన, ఔషధ తయారి, నూనెల, కాగితపు, చక్కర పరిశ్రమలు ఇలా పలురకాల పరిశ్రమలలో స్టీమును వినియోగిస్తారు.
స్టీమును విద్యుతు ఉత్పత్తి కేంద్రాలలో టర్బైను తిప్పుటకు ఉపయోగిస్తారు. స్టీమును చాలా ఘన, ద్రవ, వాయు పదార్థాలను వేడి చేయుటకు ఉపయోగిస్తారు, విభిన్న మరుగు ఉష్ణోగ్రత (బాష్పీభవన స్థానం) లు ఉన్న ద్రవ మిశ్రమాలను వేరు చేయుటకు స్టీమును ఉపయోగిస్తారు. కొన్నింటిని స్టీమును నేరుగా ఆయా పదార్థాల లోకినేరుగా పంపి వేడిచేయగా చాలావరకు హీట్ ఎక్స్చేంజరు అను దాని ద్వారా వేడి చేస్తారు. ఈ హీట్ ఎక్స్చేంజరులు పలు రకాలుగా ఉన్నప్పటికీ అవి పని చేయు విధానం ఒకే సిద్ధాంత పరంగా పనిచేయును. వేడి చెయ్యవలసిన ద్రవం ఉష్ణాన్ని తనద్వారా ప్రసరించే ఉష్ణ వాహక గుణమున్న ఒక యానకంలో ప్రవహిస్తుండగా, యానకం వెలుపల స్టీమును ప్రసరింప చేసి ఉష్ణ పరస్పర మార్పిడి వలన ద్రవాలను వేడి చేస్తారు. ఉష్ణం ఎక్కువ ఉష్ణోగ్రత పదార్ధం నుండి తక్కువ ఉష్ణోగ్రతవున్న పదార్థానికి వ్యాపిస్తుంది. ఆ విధంగా తక్కువ ఉష్ణోగ్రతలో వున్న ద్రవాలను, వాయువులను, ఘన పదార్థాలను వేడి చేస్తారు. .
స్టీము ట్రాప్ అవసరమేమిటి?
స్టీము ద్వారా ఇతర పదార్థాలకు ఉష్ణ మార్పిడి జరిగినపుడు, స్టీముకొంత ఉష్ణ శక్తిని కోల్పోయి, దాని ఉష్ణోగ్రత తగ్గును. ఆమేరకు కొంత స్టీము ద్రవంగా మారును. అనగా స్టీము, వేడి నీరుగా పరివర్తన చెందును. ఆ విధంగా ద్రవీకరణ చెందిన స్టీమును కండేన్సేట్ (condensate) అంటారు. ద్రవీకరణ చెందిన స్టీమును అప్పటికప్పుడు తొలగించనిచో, హీట్ ఎక్స్చేంజరులో నీరు నిలిచి పోవడం వలన స్టీము ప్రసరణ జరుగదు. కావున ఉష్ణమార్పిడి, వినిమయం జరగదు. అందువలన ఏర్పడిన నీటిని తప్పనిసరిగా క్రమబద్దంగా తొలగిస్తూ వుండాలి. ఒక మామూలు వాల్వును పాక్షికంగా తెరచి వుంచి నీటిని బయటకు వదల వచ్చును. కాని స్టీము వాడకంలో హెచ్చు తగ్గుల వలన వాల్వుపని తీరులో ఇబ్బందులు ఉన్నాయి. వాల్వు తక్కువ తెరచి వుంచి ఎక్కువ స్టీము వాడిన, నీరు హీటరులో వుండి పోవును. వాల్వు ఎక్కువ తెరచివుండినచో వాల్వునుండి నీటితోపాటు స్టీము బయటకు వెళ్లిపోవును. అలాకాకుండా కేవలం ద్రవీకరణ చెందిన స్టీమును మాత్రమే బయటకు వదిలి, స్టీమును బయటకు రాకుండా నిలువరించు వాల్వు లేదా కవాటమే స్టీము ట్రాప్.
స్టీము ట్రాప్
స్టీము అధిక పీడనం, ఉష్ణోగ్రత కల్గి వుండును. అందువలన స్టీము ట్రాప్ లు అన్నియు పోత ఇనుము, ఉక్కు, స్టెయిన్‌లెస్ స్టీలుతో చెయ్యబడి వుండును. సాధారణంగా స్టీము ట్రాప్ బాడీ (body) /బాహ్య ఆకృతి భాగాలు పోత ఇనుము, పోత ఉక్కు ( కాస్ట్ స్టీలు) తో చెయ్యబడి వుండును.లోపలి భాగాలు స్టెయిన్‌లెస్ స్టీలుతో చెయ్యబడి వుండును. ఉపయోగించు స్టీము ఎక్కువ పీడనం కల్గి వుండును, అధిక ఉష్ణోగ్రత కల్గి ఉన్నందున, వాటిని తట్టుకోగల్గిన విధంగా స్టీము ట్రాపుల నిర్మాణం వుండును. అంతేకాదు ద్రవీకరణ చెందిన స్టీము ఎక్కువ ఆమ్ల గుణాన్ని (pH= 6.౦-6.5) కల్గి వుండటం వలన ఎక్కువ కాలం సంపర్కం వలనలోహాన్ని తిని వేయును. కావున వీటిని అన్నింటిని తట్టుకోగల్గిన విధంగా స్టీము ట్రాపుల నిర్మాణం వుండును.
స్టీము ట్రాప్ రకాలు
స్టీము ట్రాపులను వాటి ఆకృతి పరంగా, పనిచేయు విధానాన్ని అనుసరించి పలురకాలుగా వర్గీకరణ చేసారు .అవి
మూలాలు/ఆధారాలు
వర్గం:పరికరాలు వర్గం:స్టీము నియంత్రణ పరికరాలు వర్గం:స్టీము ట్రాప్
గోపి గౌడ్
వృత్తి జీవితం
గోపి గౌడ్ తెలుగు వార,మాస పత్రికల్లో అనేక కథలు, నవలలకు బొమ్మలు గీశాడు. ఉమ్మడి ఆంధ్రప్రదేశ్ ప్రభుత్వంలో సమాచార, ప్రజాసంబంధాల విభాగంలో ఫ్రీలాన్స్‌ ఆర్టిస్టుగా 10 ఏళ్ల పాటు పనిచేశాడు. ఆయన పలు తెలుగు దినపత్రికలకు లోగోలను రూపొందించాడు. గోపి గౌడ్ తెలుగు సినిమాల్లో సినీ ఆర్టిస్టుగా ఎన్నో చిత్రాలకు తన కళాత్మకతను అద్దాడు. మా భూమి, రంగుల కల, దొంగల దోపిడి వంటి చిత్రాలకు పోస్టర్లు, టైటిల్స్‌ రూపకల్పన చేశాడు.
మరణం
గోపి కొంతకాలంగా మూత్రపిండాల సంబంధిత సమస్యలతో పాటు మధుమేహంతో బాధపడుతున్న ఆయన కోవిడ్‌ బారిన పడి సికింద్రాబాద్ గాంధీ ఆస్పత్రిలో చికిత్స పొందుతూ 2021 మే 21న మరణించాడు.
హైపర్‌లూప్
హైపర్‌లూప్  అనునది అభివృద్ధి చెందుతున్న ఒక నూతన రవాణా వ్యవస్థ. ఈ వ్యవస్థ ద్వారా భవిష్యత్ లో రవాణా వ్యవస్థలో విప్లవాత్మక మార్పులు సంభవించనున్నాయి.ప్రముఖ శాస్త్రవేత్త, టెస్లా సంస్థ అధ్యక్షుడు ఎలన్ మస్క్ ఈ వ్యవస్థకు సూత్రధారి. ఈ వ్యవస్థను ఉపయోగించి గంటకు కనీసం 600 మైళ్ల (965 కిలోమీటర్లు) వేగంతో దూసుకెళ్లవచ్చు. అంటే... హైదరాబాద్ నుంచి బెంగళూరుకు అరగంటలో పోవడం మాత్రమే కాదు.. కన్యాకుమారి నుంచి ఢిల్లీకి గంటకంటే కొంచెం ఎక్కువ సమయంలో చేరుకోవచ్చు!!
నేపధ్యము
2013 ఆగస్టులో ఎలన్ మస్క్ హైపర్‌లూప్ రవాణా వ్యవస్థ గురించి తొలిసారి ప్రకటన చేసినప్పుడు... చాలామంది ఆ ఆలోచనను ఎద్దేవా చేశారు. కానీ... ఈ ప్రాజెక్టు వివరాలు ప్రపంచానికి తెలియడం మొదలైనప్పటి నుంచి విమర్శకులు కూడా దీనిని అంగీకరించే పరిస్థితి వచ్చింది. వాహనమేదైనా ముందుకు కదలాలంటే చాలా గురుత్వాకర్షణ శక్తితోపాటు, గాలివేగం, పీడనం వంటి అనేక రకాల శక్తులను అధిగమించాలన్నది అందరికీ తెలిసిన విషయమే. ఈ పరిమితులేవీ లేని అంతరిక్షంలో అతితక్కువ ఇంధనంతోనే ఉపగ్రహాలు అతివేగంతో వెళతాయి. హైపర్‌లూప్ టెక్నాలజీ కూడా ఇలాంటిదే. కాకపోతే అంతరిక్షంలోని పరిస్థితులను కొద్దిగా మార్చి ఉపయోగిస్తారు.
2013 ఆగస్టులో ఎలన్ మస్క్ హైపర్‌లూప్ ట్రాన్స్‌పోర్ట్ వ్యవస్థ గురించి ప్రతిపాదించాడు. కొన్ని నెలల తరువాత మస్క్ తన ఆలోచనలన్నింటినీ ఆల్ఫా డిజైన్  పేరుతో అందరితో పంచుకున్నాడు. ప్రపంచంలో ఎవరైనా ఈ సాంకేతికతను ఉపయోగించుకునేందుకు వీలుగా ఓపెన్ లెసైన్సింగ్ ద్వారా దీన్ని అభివృద్ధి చేస్తామని ప్రకటించాడు. రెండు మూడేళ్లలో హైపర్‌లూప్ టెక్నాలజీని పరీక్షించేందుకు ఒక టెస్టింగ్ ట్రాక్‌ను సొంత ఖర్చులతో ఏర్పాటు చేస్తానని, బోగీలు మొదలుకొని, ఇతర వ్యవస్థలను ఎవరైనా అభివృద్ధి చేయవచ్చునని మస్క్ ప్రకటించాడు. ఇందుకు అనుగుణంగానే 2015 ఫిబ్రవరి నెలలో హైపర్‌లూప్ టెక్నాలజీస్ అనే స్టార్టప్ కంపెనీ మస్క్ ఆలోచనలను నిజం చేసేందుకు ముందుకొచ్చింది. దీంతోపాటు జంప్‌స్టార్ట్ ఫండ్ వంటి ఇతర కంపెనీలు కూడా ఈ సరికొత్త రవాణా వ్యవస్థ రూపకల్పనకు తమ వంతు ప్రయత్నాలు చేస్తున్నాయి.
పనితీరు
దీని నిర్మాణంలో సొరంగాలు ప్రధాన పాత్ర పోషిస్తాయి. కాంక్రీట్ స్తంభాలపై వందల కిలోమీటర్ల పొడవున గుండ్రటి గొట్టాలతో సొరంగాన్ని ఏర్పాటు చేస్తే అది హైపర్‌లూప్ రవాణా వ్యవస్థ అవుతుంది. కాకపోతే.. ఈ గొట్టాల్లోపల అతితక్కువ పీడనం ఉంటుంది. దాదాపు ఆరు అడుగుల వెడల్పుండే ఈ గొట్టంలో ప్రయాణీకుల కోసం బోగీలుంటాయి. ఒక్కో బోగీలో 28 మంది ప్రయాణించవచ్చు. అర నిమిషానికి ఒక బోగీ గొట్టం మార్గం గుండా ప్రయాణం మొదలుపెడుతుంది. ప్రతి వంద కిలోమీటర్లకు ఏర్పాటు చేసే ఎలక్ట్రిక్ మోటర్ ఈ బోగీలు మరింత వేగంగా ప్రయాణించేందుకు, గమ్యస్థానాన్ని చేరుకునేటప్పుడే వేగాన్ని తగ్గించేందుకూ ఉపయోగిస్తారు. బోగీ ముందుభాగంలో ఉండే భారీ ఎగ్జాస్ట్‌ఫ్యాన్ ఉన్న కొద్దిపాటి గాలినీ పీల్చుకుని వెనుకభాగంలోకి పంపిస్తూ ఉంటుంది. అతిసన్నటి గాలిపొరపై బోగీ తేలియాడుతూ ఉంటుందన్నమాట. ప్రయాణీకుల లగేజీని బోగీ వెనుకభాగంలో ప్రత్యేక ప్రదేశంలో ఉంచుతారు. గొట్టం మొత్తం అతితక్కువ పీడనం ఉన్నప్పటికీ ప్రయాణీకులకు ఏమాత్రం ఇబ్బంది లేకుండా ఏర్పాట్లు ఉంటాయి. అతిపెద్ద భూకంపాలను కూడా తట్టుకునేలా... హైపర్‌లూప్ స్తంభాలు, బోగీలు ఉంటాయి.
లాభాలు
హైపర్‌లూప్ వలన చాలా ప్రయోజనాలు ఉన్నాయి. ముందుగా చెప్పుకోవాల్సింది ఖర్చు గురించి. మస్క్ తన ప్రాజెక్టును శాన్‌ఫ్రాన్సిస్కో నుంచి లాస్ ఏంజిలెస్ మధ్య ఏర్పాటు చేయాలని అనుకుంటున్నారు. దాదాపు 558 కిలోమీటర్ల దూరమున్న ఈ మార్గంలో హైపర్‌లూప్ ట్రాన్స్‌పోర్ట్ వ్యవస్థను ఏర్పాటు చేసేందుకు 700 కోట్ల డాలర్లు (రూ.43,000 కోట్లు) ఖర్చు అవుతుందని అంచనా కానీ దాదాపుగా ఇంతే పొడవున్న హైస్పీడ్ రైలు మార్గం నిర్మాణం కోసం అక్కడి ప్రభుత్వం దాదాపు పది రెట్లు ఎక్కువగా ఖర్చు చేస్తున్నది. పెట్రోలు, డీజిల్ వంటి ఇంధనాలను మండించే అవసరముండదు కాబట్టి పర్యావరణానికీ మేలు జరుగుతుంది. పైగా ఈ వ్యవస్థ రీజనరేటివ్ బ్రేకింగ్ ద్వారా శక్తిని ఆదా చేస్తుంది. గొట్టపు మార్గం పొడవునా సోలార్ ప్యానెళ్లు ఏర్పాటు చేయడం ద్వారా విద్యుత్తు ఉత్పత్తు చేసుకోవచ్చు. రహదారుల కోసం భూమి సేకరించాల్సిన అవసరమే ఉండదు.
బయటి లంకెలు
వర్గం:రవాణా వ్యవస్థ
యమనాషి ప్రిఫెక్చర్
పూర్వ చరిత్ర
thumb|మిసాకా పాస్ నుండి ఫుజి thumb|ద్రాక్షతోటలు జపాన్‌లోని ఇతర ప్రాంతాల మాదిరిగానే, యమనాషి పూర్వ చరిత్ర జోమోన్ శకం వేట, సేకరణ, చేపలు పట్టడంతో ప్రారంభమైంది. దీని తరువాత, యావోయ్ యుగంలో వ్యవసాయం ప్రారంభమైంది, క్రమంగా గ్రామాలు, పెద్ద నివాసాలు ఏర్పడ్డాయి. నకమిచిలోని గోల్డెన్ హిల్స్‌పై ఉన్న కోఫున్ సమాధులు 4వ శతాబ్దంలో నిర్మించబడినట్లు భావిస్తున్నారు. హీయన్ కాలంలో ఈ ప్రాంతంలో కై ప్రావిన్స్ ఏర్పడింది.
సెంఘగోకు యుగంలో, స్థానిక భూస్వామ్య ప్రభువు తకేడా షింగెన్ డైమియో హోదాను సాధించాడు, కూఫు పట్టణంలో సుజుజీ ప్యాలెస్, యోగ్యకర్త కోటను నిర్మించాడు. 1824 AD ఈ ప్రాంతం తోకుగావా షోగన్ వ్యవస్థ ప్రత్యక్ష నియంత్రణలోకి వచ్చింది. ఎడో కాలం ముగిసే సమయానికి ప్రాంతీయ సైనిక ప్రభుత్వం అస్థిరత మీజీ పునర్నిర్మాణానికి మార్గం సుగమం చేసింది.
సరిహద్దులు, వాతావరణం
ఎడమ|thumb|సెంగా జలపాతం వద్ద శరదృతువు. యమనాషి పరిపాలనా ప్రాంతం భూపరివేష్టితమైనది. దీని చుట్టూ ఉన్న ఇతర పరిపాలనా జిల్లాలు టోక్యో, కనగావా, సైతామా, షిజుయోకా, నగానో. మధ్య ప్రాంతంలోని కూఫు బేసిన్ చుట్టూ ఎత్తైన పర్వతాలు, కొండలు ఉన్నాయి; ఇక్కడే పరిపాలనా ప్రాంతం వ్యవసాయం పరిమితం. మౌంట్ ఫుజి, ఫుజి పంచహర్ షియోకా సాహే దక్షిణ సరిహద్దులో ఉన్నాయి. యమనాషి అడ్మినిస్ట్రేటివ్ రీజియన్‌లో దాని వాలు వాలులలో ఉన్న వర్షపాతం చుట్టుపక్కల ప్రాంతం కంటే తక్కువగా ఉంది, ఇది సంవత్సరానికి సగటున 617 మి.మీ., ఫుజి పర్వతాలు దక్షిణం నుండి తేమగా ఉండే గాలిని అడ్డుకుంటున్నాయి.
ఏప్రిల్ 2012 నాటికి, యమనాషి ప్రిఫెక్చర్‌లో 26 శాతం అడవులు ఉన్నాయి. వీటిలో చిచిబు టామా కై, ఫుజి-హకోన్-యుయే, మినామి ఆల్ప్స్ నేషనల్ పార్కులు, యట్సుగటాకే-చుషిన్ కూగెన్ సబ్-నేషనల్ పార్కులు, మినామి ఆల్ప్స్ కోమా, షిబిరెకో అడ్మినిస్ట్రేటివ్ రీజినల్ పార్కులు ఉన్నాయి.
యమనాషి కౌంటీ వాతావరణం, ప్రదేశం ముఖ్యంగా పండ్ల ఉత్పత్తికి అనుకూలంగా ఉంటాయి: టేబుల్ ద్రాక్ష, పీచెస్, రేగు పండ్లు, చెర్రీస్, ఖర్జూరాలు, జపనీస్ యాపిల్స్, ఆప్రికాట్లు - జపాన్‌లో మరెక్కడా లేని విధంగా ఇక్కడ ఎక్కువ పరిమాణంలో ఉన్నాయి - యమనాషి "కింగ్‌డమ్ ఆఫ్ ఖ్యాతి. పండ్లు". యమనాషి వైన్ ఉత్పత్తికి ప్రసిద్ధి. నిజానికి, యమనాషిలో ఉన్న వంద లేదా అంతకంటే ఎక్కువ వైన్ తయారీ కేంద్రాలు జపాన్‌లో ఉత్పత్తి అయ్యే మొత్తం వైన్‌లో దాదాపు సగం ఉత్పత్తి చేస్తాయి. ప్రిఫెక్చర్ జపనీస్ విస్కీ ఉత్పత్తికి కూడా ప్రసిద్ధి చెందింది, హకుషు వంటి అనేక డిస్టిలరీలు అక్కడ ఉన్నాయి. అనేక క్రాఫ్ట్ బీర్లు కూడా రీజియన్ లో ఉత్పత్తి చేయబడతాయి.
యమనాషి కౌంటీ జపాన్‌లోని ప్రధాన ద్వీపమైన హోన్షు మధ్యలో దాదాపుగా ఉంది. ఇది టోక్యో, కనగావా, సైతామా, షిజుయోకా, నాగానో ప్రిఫెక్చర్లచే సరిహద్దులుగా ఉంది. యమనాషి 4,464.6 కిమీ 2 విస్తీర్ణం కలిగి ఉంది, దాని చుట్టూ 2,000, 3,000 మీటర్ల మధ్య ఎత్తైన పర్వతాలు ఉన్నాయి. మూడు జాతీయ ఉద్యానవనాలు, ప్రసిద్ధ ఫుజి-హకోన్-ఇజు నేషనల్ పార్క్ వంటి ఒక పాక్షిక-జాతీయ ఉద్యానవనంతో సహా 78% ప్రాంతం అడవులతో విస్తరించి ఉంది.
ఆర్థిక వ్యవస్థ
యమనాషి ప్రిఫెక్చర్ రాజధాని కోఫు నగరం భౌగోళికంగా ముఖ్యమైన స్థానాన్ని ఆక్రమించింది, ఎందుకంటే ఇది పసిఫిక్ మహాసముద్రంలోని పారిశ్రామిక మండలాలను జపాన్ సముద్రం తీరాలకు కలుపుతుంది. దాని భౌగోళిక స్థానం లోతట్టు ప్రాంతం కారణంగా, యమనాషి ప్రిఫెక్చర్‌కు తీరప్రాంతం లేదు. ఇటీవలి సంవత్సరాలలో, మెకాట్రానిక్స్ కంపెనీలు యమనాషి డిపార్ట్‌మెంట్‌ అక్కడ తమ కార్యకలాపాలను అభివృద్ధి చేశాయి, ఇది నేడు డిపార్ట్‌మెంట్ ఆర్థిక వ్యవస్థ ఇంజిన్‌లలో ఒకటిగా ఉంది.
జర్మనీలోని ఇడార్-ఒబెర్‌స్టెయిన్‌తో పాటు, కోఫు నగరం కూడా రత్నాల కటింగ్, నగల తయారీకి ప్రపంచంలోని అతిపెద్ద కేంద్రాలలో ఒకటి. క్యోటోలో క్రిస్టల్ బంతులను చెక్కడం నేర్చుకున్న షింటో పూజారి ద్వారా యమనాషికి తిరిగి తీసుకువచ్చిన సాంకేతికతలను ఉపయోగించి రత్నాలను కత్తిరించడం, పాలిష్ చేయడం పరిపూర్ణం చేయబడింది. కోఫు సాంకేతిక నైపుణ్యం అతని ఉత్పత్తులకు గ్లోబల్ మార్కెట్‌ను భద్రపరిచింది, అవి క్రిస్టల్, అగేట్స్, జాడే, ఒపల్స్, జపాన్ ఏకైక నగల మ్యూజియంను సొంతం చేసుకునే అధికారాన్ని అతనికి సంపాదించిపెట్టింది.
పర్యాటకం
యమనాషి ఒక ప్రసిద్ధ పర్యాటక ప్రదేశం. మౌంట్ ఫుజి, ప్రాంతం ఫుజిగోకో, నగరంలో కోఫు, వైన్ తయారీ, ఎరిన్-జి టెంపుల్, సమీపంలోని ఆలయం కుయోంజి సందర్శన ప్రధాన ప్రదేశాలలో కొన్ని. ఇది ఫుజి-క్యూ హైలాండ్ వినోద ఉద్యానవనానికి దాని కొత్త ఈజానైక రోలర్ కోస్టర్‌లతో నిలయంగా ఉంది. అకిగహారా రహస్యమైన అడవి కూడా ఉంది. ఈ ప్రాంతంలో పర్యావరణ పర్యాటకం ప్రత్యేకించి ప్రజాదరణ పొందింది. ప్రాంతం సహజ స్థలాకృతి (మౌంట్ ఫుజి, దాని ఐదు లేక్స్, దక్షిణ ఆల్ప్స్, చిచిబు తమకై నేషనల్ పార్క్, యత్సుగతకే పర్వతాలు ప్రాంతంలో ) యమనాశి ఒక హైకర్ స్వర్గంగా చేస్తుంది. అగ్నిపర్వత కార్యకలాపాల కారణంగా, సహజమైన వేడి నీటి బుగ్గలు, ఒన్సెన్, అక్కడ సమృద్ధిగా కనిపిస్తాయి. ఇసావాలో ఉన్న ప్రాంతం అతిపెద్ద వేడి నీటి బుగ్గల ప్రాంతం టోక్యో నుండి సుమారు 100 కి.మీల దూరంలో ఉంది.
ఇన్‌వెర్టెడ్ బకెట్ స్టీము ట్రాప్
ఇన్‌వెర్టెడ్ బకెట్ స్టీము ట్రాప్  అనునది ఒక స్టీము ట్రాప్. స్టీము ట్రాప్ అనునది స్టీము ఒక రకమైన యాంత్రిక నిర్మాణ నియంత్రణ కవాటం. స్టీము ట్రాప్ అనునది స్టీము, నీటి మిశ్రమం నుండి కేవలం నీటిని వేరుగా వ్యవస్థ నుండి బయటికి వదలి, స్టీమును నిలువరించును.
స్టీము ట్రాప్
స్టీము అధిక పీడనం,, ఉష్ణోగ్రత కల్గి వుండును.అందువలన స్టీము ట్రాప్ లు అన్నియు పోత ఇనుము, ఉక్కు,, స్టెయిన్^లెస్ స్టీల చెయ్యబడి వుండును. సాధారణంగా స్టీము ట్రాప్ బాడీ (body) /బాహ్య ఆకృతి భాగాలు పోత ఇనుము, పోత ఉక్కు ( కాస్ట్ స్టీలు) తో చెయ్యబడి వుండును.లోపలి భాగాలు స్టెయిన్‌లెస్ స్టీలుతో చెయ్యబడి వుండును. ఉపయోగించు స్టీము ఎక్కువ పీడనం కల్గి వుండును,, అధిక ఉష్ణోగ్రత కల్గి ఉన్నందున, వాటిని తట్టుకో గల్గిన విధంగా స్టీము ట్రాపుల నిర్మాణం వుండును. అంతే కాదు ద్రవీకరణ చెందిన స్టీము ఎక్కువ ఆమ్ల గుణాన్ని (pH= 6.౦-6.5) కల్గి వుండటం వలన ఎక్కువ కాలం సంపర్కం వలన లోహాన్ని తిని వేయును.కావున వీటిని అన్నింటిని తట్టు గల్గిన విధంగా స్టీము ట్రాపుల నిర్మాణం వుండును.
స్టీము ట్రాప్ అవసరమేమిటి?
స్టీము ద్వారా ఇతర పదార్థాలకు ఉష్ణ మార్పిడి జరిగినపుడు, స్టీముకొంత ఉష్ణ శక్తిని కోల్పోయి, దాని ఉష్ణోగ్రత తగ్గును. ఆమేరకు కొంత స్టీము ద్రవంగా మారును.అనగా స్టీము, వేడి నీరుగా పరివర్తన చెందును.ఆవిధంగా ద్రవీకరణ చెందిన స్టీమును కండేన్సేట్ (condensate) అంటారు.ద్రవీకరణ చెందిన స్టీమును అప్పటికప్పుడు తొలగించనిచొ, హీట్ ఎక్స్చేంజరులో నీరు నిలిచి పోవడం వలన స్టీము ప్రసరణ జరుగదు.కావున ఉష్ణమార్పిడి, వినిమయం జరగదు. అందువలన ఏర్పడిన నీటిని తప్పనిసరిగా క్రమబద్దంగా తొలగిస్తూ వుండాలి.ఒక మామూలు వాల్వును పాక్షికంగా తెరచి వుంచి నీటిని బయటకు వదల వచ్చును.కాని స్టీము వాడకంలో హెచ్చు తగ్గుల వలన వాల్వుపని తీరులో ఇబ్బందులు ఉన్నాయి. వాల్వు తక్కువ తెరచివుంచి ఎక్కువ స్టీము వాడిన, నీరు హీటరులో వుండి పోవును. వాల్వు ఎక్కువ తెరచివుండినచో వాల్వునుండి నీటితోపాటు స్టీము బయటకు వెళ్లి పోవును. అలాకాకుండా కేవలం ద్రవీకరణ చెందిన స్టీమును మాత్రమే బయటకు వదిలి, స్టీమును బయటకు రాకుండా నిలువరించు వాల్వు లేదా కవాటమే స్టీము ట్రాప్.
ఇన్వర్టెడ్ బకెట్ స్టీము ట్రాప్
ఈ ట్రాపులో బోర్లించిన బకెట్/బాల్చీ వంటి నిర్మాణం ఉండటం వలన ఈ ట్రాపును ఇన్వర్టెడ్ బకెట్ స్టీము ట్రాప్ అంటారు. ఈ స్టీము ట్రాపును నిలువుగా అనగా క్షితిజలంబంగా హీట్ ఎక్సేంజరు యొక్క డిచార్జీ లైనుకు బిగింపబ డివుండును.
బాడీ లేదా కేసింగు
ఇది సాధారణంగా పోత ఇనుము/కాస్ట్ ఐరన్ తో తయారుచేయబడి వుండును.ఇది గుల్లగా స్తూపాకారంగా వుండును. నిలువుగా వుండి అడుగు భాగాన లోపలికి వుండేలా ఒక చిన్నగొట్టం వుండును. ట్రాపు బాడీ అడు గు భాగానా సాధారణంగా మరలు వుండును. ఆ మరలకు హీట్ ఎక్సుచెంజరు లేదా హీటరు ద్వారా వచ్చు పైపును జోడించెదరు. కొన్ని ట్రాపులకు మరలకు బదులు ఫ్లాంజి వుండును. బాడీ పైభాగాన ఫ్లాంజి వుండును. ఫ్లాంజికి పైకప్పు బిగించి వుండును.ఈ పైకప్పుకే వేడి నీరు బయటకు వెళ్ళు బెజ్జం, దానికి కింద సన్నని రంధ్రం వుండును. దీనిని కవాట రంధ్రం లేదా బెజ్జం అంటారు. ఈ సన్నని రంధ్రం ద్వారానే ట్రాపులోకి వచ్చి న నీరు బయటకు వెళ్ళును. ఈ కవాట రంధ్రాన్ని నిర్గమ నాళరంధ్రం అనవచ్చును.ఈ రంద్ర భాగంలోపల మరలు వుండును. ఈ మరలకు ఒక పైపు బిగించెదరు. కప్పుకు ఉన్న కింద ఒక చిన్న కొక్కెం వంటిది వుండును. దానికి లివరు ఒక కొన భాగం తగిలించి వుండగా, రెండవ కొనను తిరగేసిన బకెట్ అడుగు భాగం కొక్కేనికి తగిలింఛి వుండును, రంధ్రంకి సరిగా కింద వున్న లివరు పైన చిన్న బొడిపె, రంధ్రానికి సరిపడ పరిమాణంలో వుండును.బకెట్ పైకి లేచిన పుడు లివరు పైకి కదిలిఈ బొడిపె వంటిది ఆరిఫిస్/కవాటమార్గాన్ని పూర్తిగా మూసి వేయును. బకెట్ కిందికి దిగినపుడు లివరు కిందికి దిగి రంధ్రం తెరచు కొనును.బాడీ గోడలు మందంగా వుండటం వలన స్టీము ఎక్కువ పీడనంతో బాడీ గోడలను తాకినను ఎటువంటి ఉబ్బంది ఉండదు.
పనిచేసే విధానం
ట్రాపులోనికి ట్రాపుఅడుగు భాగాన వున్న గొట్టం ద్వారా మొదట నీరు లోనికి వచ్చును. బకెట్‌ను బాడి అడుగు భాగాన నిలువుగా ఉన్న ఇన్లేట్ గొట్టంపై బోర్లించిన విధంగా అమర్చివుండును.బకెట్ లోకి నిండిన నీరు బకెట్ నిండిన తరువాత బాడీ అంత నిండి పోవును. ఈ స్థితిలో బకెట్ బాడీ అడుగు భాగాన్ని తాకి వుండటం వలన, ఆరిఫిస్/సన్నని బెజ్జం తెరచుకుని వుండటం వలన, నీరు బయటికి వెళ్ళు రంధ్రాన్ని/అవుట్ లేట్ హోల్‌కు వెళ్లి అక్కడి నుండి దానికి అమర్చిన గొట్టం ద్వారా బయటికి వెళ్ళును.బాడిలోకి నీరు బదులు స్టీము వచ్చినచో, స్టీము నీటికన్న ఎక్కువ పీడనం, వేగం కల్గి ఉన్నందున, స్టీము వేగంగా వచ్చి బకెట్ అడుగు భాగాన్ని తాకి, పీడనం వలన బెకెట్ మొదటి స్థానం నుండి పైకి లేచును.దానివలన లివరు పైకి కదిలి, దాని బొడిపెమ/వాల్వు సన్నని బెజ్జాన్ని/నిర్గమ మార్గం/కవాట బెజ్జాన్ని మూయును.ఆ విధంగా స్టీము బయటికి వెళ్ళకుండా నిరోధింప బడును.మరల నీరు లోపలి రావడం మొదలవ్వగానే నీరు బకెట్ లోని స్టీమును పైకి నెట్టును. బకెట్ అడుగున ఉన్న సన్నని రంద్రము/బ్లీడ్ హోల్ ద్వారా స్టిము బకెట్ నుండి బయటికి వెళ్ళడం వలన బకెట్ మళ్ళి కిందికి దిగి లివరు కిందికి కదలడం వలన కవాట రంధ్రం తెరచుకొని నీరు బయటికి వెళ్ళడం మొదలగును.
ట్రాపును బిగించునపుడు తీసుకోవలసిన జాగ్రత్తలు
ఇన్‌వెర్టెడ్ బకెట్ స్టీము ట్రాప్ బాడీపైన వున్న బాణం గుర్తు చూపించిన విధంగా బిగించాలి.వ్యతిరేక దిశలో బిగించిన పనిచేయదు. ట్రాప్ ను నిలువుగా బిగించాలి.వాలుగా బిగించిన పని చేయదు.
మూలాలు/ఆధారాలు
వర్గం:పరికరాలు వర్గం:స్టీము నియంత్రణ పరికరాలు వర్గం:స్టీము ట్రాప్
ఆసియాశాట్ ఉపగ్రహాలు
thumb|ఆసియాసత్ ఉపగ్రహం - 8
ఆసియాశాట్ (ASIASAT) ఉపగ్రహాలు, భూస్థిర కక్ష్యలో పరిభ్రమించే టీవీ టెలీకమ్యూనికేషను ఉపగ్రహాలు. ఈ ఉపగ్రహాలను ఆసియా ఉపగ్రహ టెలీకమ్యూనికేషన్ కంపెనీ నిర్మించింది. ఆసియా శాటిలైట్ టెలికమ్యూనికేషన్స్ కంపెనీ లిమిటెడ్ (AsiaSat) ఆసియా లోని ప్రధాన వాణిజ్య శాటిలైట్ ఆపరేటర్.
ఉద్దేశం
ప్రసార, టెలికాం, మొబిలిటీ రంగాలలోని వినియోగదారులకు విశ్వసనీయమైన ఉపగ్రహ కనెక్టివిటీ, మీడియా, డేటా సొల్యూషన్‌లను అందించడం ఆసియాశాట్ ఉపగ్రహాల ముఖ్య ఉద్దేశం. ఆసియాశాట్ ఉపగ్రహాలను హాంకాంగ్‌లోని తాయ్ పో ఎర్త్ స్టేషన్‌లో ఉన్న సిబ్బంది బృందం 24 గంటలూ పర్యవేక్షిస్తూ, నియంత్రిస్తూంటారు.
బోర్డు డైరెక్టర్లు
ఆసియా శాటిలైట్ టెలికమ్యూనికేషన్స్ హోల్డింగ్స్ లిమిటెడ్ డైరెక్టర్ల బోర్డులో 10 మంది డైరెక్టర్లు ఉన్నారు. ఎగ్జిక్యూటివ్ డైరెక్టర్ రోజర్ టోంగ్. నాన్-ఎగ్జిక్యూటివ్ డైరెక్టర్లు వేన్ బన్నాన్ (ఛైర్మన్), వాంగ్ గువోక్వాన్ (వైస్ ఛైర్మన్), డింగ్ యుచెంగ్, చోంగ్ చి యెంగ్, మిస్టర్. హెర్మన్ చాంగ్ హ్సియుగో, ఫ్యాన్ జుయి-యింగ్. ఇండిపెండెంట్ నాన్-ఎగ్జిక్యూటివ్ డైరెక్టర్లు మార్సెల్ ఆర్. ఫెనెజ్, స్టీవెన్ ఆర్. లియోనార్డ్, ఫిలానా వై యింగ్ పూన్.
మూలాలు
వర్గం:ఉపగ్రహాలు
రామచంద్రపురం రెవెన్యూ డివిజను
రామచంద్రపురం రెవెన్యూ డివిజను, కోనసీమ జిల్లాకు చెందిన ఆదాయ పరిపాలనా విభాగం. రామచంద్రాపురంలో ఈ విభాగం ప్రధాన కార్యాలయం ఉంది.
చరిత్ర
ఉమ్మడి తూర్పుగోదావరి జిల్లాలో భాగంగా వున్నప్పుడు ఈ పరిపాలన విభాగం కింద 9 మండలాలు ఉండేవి. కోనసీమ జిల్లా ఏర్పడిన తరువాత, కొత్తపేట రెవిన్యూ డివిజన్ ఏర్పాటు చేసిన తరువాత మండలాలు 5 కు తగ్గాయి.
వెలుపలి లంకెలు
వర్గం:డాక్టర్ బి.ఆర్. అంబేడ్కర్ కోనసీమ జిల్లా రెవెన్యూ డివిజన్లు
తిరు (2022 సినిమా)
తిరు 2022లో విడుదలైన తెలుగు సినిమా. సన్‌ పిక్చర్స్‌ బ్యానర్‌పై కళానిధి మారన్‌ నిర్మించిన ఈ సినిమాకు మిత్రన్‌ ఆర్‌. జవహర్‌ దర్శకత్వం వహించాడు. ధనుష్, నిత్యామీనన్‌, ప్రియా భవానీ శంకర్‌, రాశీఖన్నా, ప్రకాష్ రాజ్, భారతీరాజా ప్రధాన పాత్రల్లో నటించిన ఈ సినిమా ఆగస్ట్‌ 18న విడుదలై సెప్టెంబర్ 17 నుండి నెట్‌ఫ్లిక్స్‌ ఓటీటీలో స్ట్రీమింగ్ కానుంది.
బయటి లింకులు
వర్గం:ప్రకాష్ రాజ్ నటించిన చిత్రాలు వర్గం:2022 తెలుగు సినిమాలు
శ్రీ మారియమ్మన్ ఆలయం
మరియమ్మన్ దేవాలయం (శ్రీ మరియమ్మన్ దేవాలయం, మేడాన్) అనేది ఇండోనేషియా లోని ఉత్తర సుమత్ర మేటానిల్ లో ఉన్న పురాతన హిందూ దేవాలయం. ఈ ఆలయం మరియమ్మన్ దేవత కోసం 1884 సంవత్సరంలో నిర్మించబడింది. కంపూంగ్ మెట్రాస్ లేదా మెటానిన్ లిటిల్ ఇండియా అని పిలువబడే ప్రాంతంలో ఈ ఆలయం ఉంది. ఈ ఆలయ ప్రవేశద్వారం అనేక స్తంభాలను కలిగి ఉంది. ఈ ఆలయంలో సాధారణంగా తైపూసం, దీపావళి వంటి పండుగ రోజులు ఘనంగా జరుపుకుంటారు.
చరిత్ర
మరియమ్మన్ ఆలయం దెక్కు ఉమర్ 18 వీధిలో ఉంది. ఈ ఆలయం గంబుంగ్ మెట్రాస్ అనబడే మద్రాస్ గ్రామం లేదా కాలింగ్ గ్రామం ఎన్నుమట్టంలో ఉంది, ఇది మెటానిల్‌లో ఒక భాగంగా ఉంటుంది, హిందువులు ముఖ్యంగా తమిళులు ఈ ప్రాంతంలో నివసిస్తున్నారు. ఈ దేవాలయం సన్ ప్లాసావై సమీపంలో ఉంది. ఇండోనేషియా ఇతర ప్రాంతాలలో ఉన్న అనేక హిందూ దేవాలయాల మాదిరిగా, శ్రీలంక ఇతర హిందూ దేవాలయాల మాదిరిగానే ఈ దేవాలయం ఉంది. ఈ మరియమ్మన్ ఆలయం హిందూ ధర్మం కోసం 23 అక్టోబర్, 1991 నాడు ఉత్తర సుమద్ర మాజీ గవర్నర్ హెచ్ సందర్శించాడు.
దైవాలు
మరియమ్మన్ కోయిలుక్కు, హిందూ విశ్వాసం ప్రకారం అనేక వ్యాధులను నయం చేస్తుంది, చిన్న రూపంలోని వ్యాధులను విడిచిపెట్టడం, తీవ్రమైన వ్యాధులను రక్షించడం వంటి వాటిని భక్తులకు చేస్తుంది. మరింత కరువు కాలంలో వర్షం కురిసే శక్తియున్న మరియమ్మన్‌ను ప్రజలు నమ్ముతున్నారు. తెన్నింటియా ఆంధ్రా, తమిళనాడు, కర్ణాటక వంటి అనేక ప్రాంతాలలో ఈ దేవత వ్రతం చేస్తున్నారు. మారియమ్మనై వ్రతం చేయడంతో పాటు విష్ణువు, వినాయకుడు, శివన్, దుర్కై, మురుగన్, ఇతర దేవుళ్లను పూజిస్తున్నారు.
ఆర్కిటెక్చర్
ఈ ఆలయ ప్రదేశంలో అనేక హిందూ దేవతలు ఉన్నారు. ఆలయం చుట్టూ 2.5 మీటర్ల ఎత్తైన ప్రహరీ గోడ ఉంది. ముందుభాగంలో, ఆలయ ప్రవేశద్వారం, ప్రవేశ ద్వారం పైన శివుని విగ్రహం ఉంది. ఈ ఆలయ ద్వారం ద్వారశక్తి స్త్రీగా వర్ణించబడింది. ఎందుకంటే ఇది మరియమ్మన్ సంరక్షకునిగా పరిగణించబడుతుంది. మరియమ్మన్ అందమైన ముఖం ఆమెకు నాలుగు చేతులు ఉన్నాయి. ఒక చేతిలో త్రిశూలాన్ని, మరో చేతిలో వాత్సల్యాన్ని కలిగి ఉంది. ఆమె ఒక చేయి దయగల స్థితిలో ఆశీర్వచనాలు ఇచ్చే స్థితిలో ఉంది.
ముందు గోడపై కుడివైపున లక్ష్మి విగ్రహం ఉంది. మధ్యలో ఉన్న విగ్రహం హిందూ పూజారి విగ్రహం. తలపాగా ధరించి, మందపాటి మీసాలతో, ఈ విగ్రహం తమిళ ప్రజల శైలిని వర్ణిస్తుంది. ముందు గోడపై, ఎడమవైపు పార్వతి విగ్రహం ఉంది. రెండు చేతుల పార్వతి విగ్రహం ఒక చేతిలో నీటి కుండను కలిగి ఉంది.
ఆలయంలో పూజలు జరిగే మూడు గదులు ఉన్నాయి. ఆ గదులలో విష్ణువు, శివుడు, బ్రహ్మతో సహా అనేక విగ్రహాలు ఉన్నాయి. ఆలయానికి అనేక అందమైన ఆభరణాలు ఉన్నాయి. ఇతర విగ్రహాలు కూడా ఉన్నాయి. చూడ్డానికి అందంగా ఉంటాయి.
లోపలి గర్భగుడిలో మురుగన్, విష్ణువు, బాల మురుగన్, నారాయణన్ విగ్రహాలు ఉన్నాయి. ఎడమవైపున ఉన్న మందిరంలో గణేశుడు, బ్రహ్మ, శివుడు, విష్ణువు, అగతియర్, శివుడు, పార్వతి, శివుని వాహనం అయిన నంది విగ్రహాలు ఉన్నాయి. వెనుక గర్భగుడిలో శ్రీకృష్ణుడు, రాజరాజేశ్వరి, తిల్లై నటరాజర్ విగ్రహాలు ప్రతిష్టించబడ్డాయి.
మదన్ థియేటర్స్
మదన్ థియేటర్ కంపెనీని మదన్ థియేటర్స్ లిమిటెడ్ అని కూడా పిలుస్తారు. దీనిని సంక్షిప్తంగా, '''మదన్ థియేటర్స్ అని పిలుస్తారు. ఇది'''  భారతీయ సినిమా  మార్గదర్శకులలో ఒకరైన జంషెడ్జీ ఫ్రాంజీ మదన్ చేత స్థాపించబడిన చలన చిత్ర నిర్మాణ సంస్థ.
చరిత్ర
చిన్న వయస్సు నుండే నాటక రంగంలో అనుభవం ఉన్న మదన్ అనే యువ పార్సీ వ్యాపారవేత్త 1902 లో కలకత్తా లోని మైదాన్‌ ప్రాంతంలో ప్రారంభించిన  సినిమాల ప్రదర్శనకు సంబంధించిన బయోస్కోప్ ప్రదర్శనలను ప్రారంభించడం ద్వారా వినోద వ్యాపారంలోకి అడుగుపెట్టాడు.
మొదటి ప్రపంచ యుద్ధం తరువాత, మదన్ థియేటర్ వ్యాపారం వేగంగా వృద్ధి చెందడం ప్రారంభించింది. 1919 లో, అతని వ్యాపారం మదన్ థియేటర్స్ లిమిటెడ్ పేరుతో ఉమ్మడి స్టాక్ కంపెనీగా మారింది. మదన్ థియేటర్స్, దాని సహచరులు ఆ రోజుల్లో భారతదేశంలోని థియేటర్ హౌస్‌లపై గొప్ప నియంత్రణను కలిగి ఉండేవారు.
బాహ్య లంకెలు
వర్గం:సినీ నిర్మాణ సంస్థలు వర్గం:1919 స్థాపితాలు
పద్మనాభన్ బలరాం
పద్మనాభన్ బలరాం ఒక భారతీయ జీవరసాయన శాస్త్రజ్ఞుఁడు, ఇండియన్ ఇన్స్టిట్యూట్ ఆఫ్ సైన్స్ కి డైరెక్టర్.
విద్య
బలరాం గారు ఫెర్గుస్సన్ కళాశాల, పూనే విశ్వవిద్యాలయం నుండి రసాయన శాస్త్రంలో బ్యాచిలర్ డిగ్రీ పొందారు. ఇండియన్ ఇన్స్టిట్యూట్ ఆఫ్ టెక్నాలజీ, కాన్పూర్ నుండి మాస్టర్స్ డిగ్రీ మరియుకార్నెగీ మెల్లన్ విశ్వవిద్యాలయంలో పి.హెచ్.డి పొందారు. నోబెల్ గ్రహీత రాబర్ట్ బర్న్స్ వార్డ్ తో హార్వర్డ్ విశ్వవిద్యాలయంలో సహాయకుడు పనిచేసిన తర్వాత, ఇక్కడ ఇండియన్ ఇన్స్టిట్యూట్ ఆఫ్ సైన్స్ లో అతను పరమాణు జీవ భౌతిక శాస్త్రంలోఅధ్యాపకులతో సభ్యుడిగా చేస్తున్నారు.
పరిశోధనలు
బలరాం గారి పరిశోధన ప్రధానంగా నిర్మాణం, ఆకృతి, రూపకల్పన ఇంకా సహజ పెప్టైడ్స్ జీవలను సూచించాయి. ఇది చేయుటకు, అతను విస్తృతంగా రే క్రిస్టలోగ్రఫీ పాటు, విడి మాగ్నెటిక్ రెసోనాన్స్ స్పెక్ట్రోస్కోపీ, పరారుణ స్పెక్ట్రోస్కోపీ, వృత్తాకార డైక్రోయిజం వంటి పద్ధతులు ఉపయోగించారు.
బాహ్య లంకెలు
వర్గం:భారతీయ శాస్త్రవేత్తలు
దాసరి సుబ్రహ్మణ్యం
దాసరి సుబ్రహ్మణ్యం (Dasari Subrahmanyam) చందమామ కథా రచయిత, చందమామ తొలితరం సంపాదకవర్గ సభ్యుడు. 1952లో (కొడవటిగంటి కుటుంబరావు కంటే నాలుగు సంవత్సరాల ముందు) చందమామలో చేరి, 2006 దాకా (అంటే 55 సంవత్సరాల కాలం) అందులోనే కొనసాగాడు.
జీవిత సంగ్రహం
తెనాలి ప్రాంతంలోని చుండూరు రైల్వేస్టేషన్ కు దగ్గర్లో ఉన్న పెదగాదెలవర్రులో జన్మించిన ఆయన, 2010 జనవరి 27వ తేది సా. 5 గం.లకు విజయవాడలో వారి అన్నయ్య శ్రీ ఈశ్వర ప్రభు గారి కుమార్తె శ్రీమతి గోళ్ళ ఝాన్సి గారి ఇంట్లో కన్నుమూశాడు.
పెద్దగా చదువుకోక పోయినా నిరంతర అధ్యయనంతో, పెద్దన్నయ్య ఈశ్వర ప్రభు సాహచర్యంలో బాల్యంలోనే తెలుగు ప్రబంధ కావ్యాలు, పంచతంత్ర కథలు, కథా సరిత్సాగరం లాంటి పుస్తకాలను ఆపోశన పట్టాడు. ధారావాహికల రచనలో మంచి ప్రతిభ కలిగిన దాసరి 12 ధారావాహికలను రాశాడు. ఆయన సృష్టించిన ఖడ్గవర్మ, జీవదత్తుడు, పింగళుడు, శిఖిముఖి, విక్రమ కేసరి, మౌగ్లీ, కాలశంబరుడు మొదలైన పాత్రలు తెలుగు వారికి సుపరిచితాలు.
చందమామలో చేరక ముందు ఆయన కమ్యూనిజాన్నీ, హేతువాదాన్ని అధ్యయనం చేశాడు. పదహారేళ్ళకే కమ్యూనిస్టు ఉద్యమంలో పాలుపంచుకున్నాడు. జైలుకు వెళ్ళాడు. బోధన్ చక్కెర కర్మాగారంలో, మహారాష్ట్రలోని ఆంగ్లేయుల సైనిక శిక్షణా శిబిరంలో కూడా కొద్ది రోజుల పాటు పనిచేశాడు. తరువాత ఆ ఉద్యోగాన్ని వదిలి పాండిచ్చేరి చేరుకున్నాడు. అక్కడ అరవిందాశ్రమం ప్రెస్ లో తెలుగు కంపోజర్ గా, ప్రూఫ్ రీడర్ గా పనిచేశాడు. మెల్ల మెల్లగా పత్రికా సంపాదకులతో పరియాలు పెరిగాయి.
వాటి ప్రభావంతో చిత్రగుప్త, తెలుగు స్వతంత్ర, అభిసారిక వంటి పత్రికల్లో సాంఘిక కథలు రాయటం అలవాటయ్యింది. అప్పుడే చక్రపాణి నుంచి పిలుపు రావడంతో చందమామలో చేరాడు. అక్కడ చేరిన మొదట్లో సాదా కథలతో సరిపెట్టుకున్న ఆయన రాజారావు ఆకస్మిక మరణంతో ఆయన రాస్తూ వచ్చిన సీరియల్ విభాగంలో దాసరికి అవకాశం వచ్చింది. ఆయన రాసిన మొట్ట మొదటి సీరియల్ తోకచుక్క. అది బాల సాహిత్య చరిత్రలో సంచలనం సృష్టించింది. ఆ తర్వాత మరో పాతికేళ్ళపాటు ఆయన ధారావాహికలు చందమామలో నిరాటంకంగా ప్రచురితమయ్యాయి. వ్యక్తిగత కారణాలతో 1978 తర్వాత ఆయన సీరియల్స్ రాయడం మానుకున్నాడు.
ఆయనకు కుటుంబం అంటూ ఏదీ ఉండేది కాదు. చందమామ ఆఫీసు ప్రాంతంలోనే గది తీసుకుని ఒంటరిగా ఉండేవాడు. ఆయనకు పెళ్ళి అయి, ఒక కూతురు కూడా ఉన్నప్పటికీ ఆయనతో ఎవరూ ఉండేవారు కారని ఒక సందర్భంలో కొడవటిగంటి కుటుంబరావు తెలియజేశాడు.
సాంఘిక సీరియల్ నవల
(అసలు పేరుతో ప్రచురింపబడిన తొలి రచన)
అపరాధ పరిశోధక నవలలు
-- భవాని ప్రసాద్ పేరుతో -- -- సుజాత పేరుతో --
జంతువుల పాత్రలతో కథల సీరియల్స్
—చందమామ -- నక్క సవారీ నుండి రాజప్రతినిధులు (ఫిబ్రవరి, 1957 నుండి ఏప్రిల్, 1958)
మూలాలు
వర్గం:తెలుగు రచయితలు వర్గం:2010 మరణాలు వర్గం:సంపాదకులు వర్గం:తెలుగు కథా రచయితలు వర్గం:గుంటూరు జిల్లా హేతువాదులు వర్గం:గుంటూరు జిల్లా రచయితలు వర్గం:గుంటూరు జిల్లా పాత్రికేయులు
తెన్‌కాశి
తెన్‌కాశి లేదా తెన్కాసి, తమిళనాడు రాష్ట్రం, తెన్‌కాశి జిల్లా లోని పట్టణం. ఇది తెన్‌కాశి జిల్లాకు ప్రధాన కేంద్రం, ముఖ్య పట్టణం. దక్షిణ తమిళనాడులోని అత్యంత ముఖ్యమైన ఆధ్యాత్మిక, సాంస్కృతిక ప్రదేశాలలో ఒకటిగా పేరుపొందింది. తెన్కాశిలో శివుని అవతారమైన నటరాజ ఐదు ప్రదేశాలలో ఒకటైన కుట్రలీశ్వరార్ ఆలయం (చిత్ర సభ) ఉంది. తమిళ కవి తిరికూడ రాసప్ప కవిరాయర్ తన పద్యంలో ఈ ఆలయాన్ని "కుట్రల కురవంజి" అని వర్ణించారు, అంటే 'కుట్రలం అందం'. నగరంలో ప్రసిద్ధ తెన్‌కాశి విశ్వనాథర్ ఆలయం, శంకరన్‌కోయిల్ ఆలయం, ఇలంగి కుమారర్ ఆలయాలు ఉన్నాయి.
వ్యుత్పత్తి శాస్త్రం
దక్షిణ భారత భాషలలో తెన్కాసి అంటే దక్షిణ కాశీ (అప్పుడు+కాశీ). పేరుకు తగ్గట్టుగానే, తెన్‌కాశి దక్షిణ భారతదేశంలో ఉంది. తేన్‌కాశీ విశ్వనాథర్ ఆలయానికి నిలయం.
జనాభా గణాంకాలు
2011 భారత జనాభా లెక్కల ప్రకారం, తెన్కాసి జనాభా 70,545, ప్రతి 1,000 మంది పురుషులకు 1,020 ఆడవారి లింగ నిష్పత్తి, జాతీయ సగటు 929 కంటే ఎక్కువ. మొత్తం జనాభాలో 7,413 మంది ఆరేళ్ల లోపువారు ఉన్నారు. ఇందులో 3,774 మంది పురుషులు, 3,639 మంది మహిళలు ఉన్నారు. వెనకబడిన కులాలు జనాభా 14.16% మంది ఉండగా, వెనకబడిన తెగలు జనాభా 0.47% మంది ఉన్నారు. పట్టణం సగటు అక్షరాస్యత 78.49%, దీనిని జాతీయ సగటు 72.99%తో పోలిస్తే తక్కువగా ఉంది.. పట్టణంలో మొత్తం 17,887 గృహాలు ఉన్నాయి. మొత్తం 27,885 మంది కార్మికులు, 279 మంది సాగుదారులు, 2,006 మంది ప్రధాన వ్యవసాయ కార్మికులు, గృహనిర్మాణ పరిశ్రమలలో 3,332 మంది, 19,903 మంది ఇతర కార్మికులు, 2,365 మంది ఉపాంత కార్మికులు, 28 మంది ఉపాంత సాగుదారులు, 90 మంది ఉప వ్యవసాయ కార్మికులు, గృహ పరిశ్రమలలో 494 మంది ఉపాంత కార్మికులు 1,753 మంది ఇతర ఉపాంత కార్మికులు ఉన్నారు.
2011 మత జనాభా లెక్కల ప్రకారం తెన్కాసిలో 64% హిందువులు, 34.18% ముస్లింలు, 2.7% క్రైస్తవులు ఉన్నారు.
చరిత్ర
తెన్కాసిలోని కాశీ విశ్వనాథర్ ఆలయాన్ని సా.శ. 1467 లో పరాకిరామ పాండియన్ నిర్మించారు, తెన్కాసి పాండ్య రాజవంశం చివరి రాజధాని. ఐకానిక్ ఆలయం సీవాలాపేరి చెరువు ఒడ్డున ఉంది.
రాజకీయాలు
తెన్కాసి అసెంబ్లీ నియోజకవర్గం తెన్కాసి లోక్‌సభ నియోజకవర్గంలో భాగం. ఈ సీటు వెనకబడిన కులాలకు కేటాయించబడింది.
రైలు సౌకర్యం
తెన్కాసి నగరంలో రెండు రైల్వే స్టేషన్లు ఉన్నాయి, తెన్కాసి జంక్షన్ రైల్వే స్టేషన్ కిజాపులియూర్ రైల్వే స్టేషన్. పాటు కోయంబత్తూరు నాగర్‌కోయిల్, తేన్కాసి జంక్షన్ రైల్వే స్టేషన్ మూడో రైల్వే ఎంట్రీ పాయింట్ కేరళ నుండి తమిళనాడు. చారిత్రాత్మక సుందరమైన కొల్లం-సెంగోట్టై మార్గం ద్వారా ఇది సులభతరం చేయబడింది. తెన్కాసి జంక్షన్‌లో తిరునెల్వేలి మదురై వైపు రెండు రైల్వే లైన్లు ఉన్నాయి.
భౌగోళికం
తెన్కాసి అక్షాంశ రేఖాంశాల 8.97°N, 77.3°W వద్ద ఉంది. ఇది సగటు ఎత్తు 143 మీటర్లు. ఈ పట్టణం పశ్చిమ కనుమల చుట్టూ మూడు వైపులా ఉంది తిరునెల్వేలి నుండి కొల్లం వరకు మదురై నుండి కొల్లం రహదారులు ఉన్నాయి. చిత్తారు నది నగరం గుండా ప్రవహిస్తుంది.
వెలుపలి లంకెలు
వర్గం:తమిళనాడు వర్గం:భారతీయ నగరాలు పట్టణాలు
ఇ-కామర్స్
ఇప్పటి వరకు కంప్యూటర్ నుంచి కంప్యూటర్‌కు డేటాను మాత్రమే పంపేవారు. గత కొద్ది సంవత్సరాలుగా ఇ-మెయిల్ ను ఉపయోగించి ఆర్థిక పరమయిన లావాదేవీలను కూడా నిర్వర్తిస్తున్నారు. దీనినే ఇ-కామర్స్ అని అంటారు. పెద్ద కంపెనీల వారు తమ వినియోగదారులను, సరఫరాదారులను ఒక నెట్‌వర్క్ పై వుంచి కాగిత రహిత కార్యాలయాన్ని తయారు చేస్తారు. దీనిలో డబ్బు ఒక చోట నుంచి మరొక చోటకు మారదు. ఆర్డర్లు, ఫిర్యాదులు, స్టాకు వివరములు ఎక్కడ నుంచి అయినా ఇ-మెయిల్ ద్వారా పంపవచ్చును, తీసుకోవచ్చును. ఎన్నో కంపెనీలు తమ ప్రైవేట్ నెట్‌వర్క్ లను ఇంటర్‌నెట్‌కు కలిపి -ఇ-బిజినెస్‌ను చేస్తున్నాయి. ఇ-షాపింగ్, ఇ-బ్యాంకింగ్‌లు ఇ-కామర్స్‌లో భాగమే.
ఇ-కామర్స్ : ఎలక్ట్రానిక్ వాణిజ్యం
ఇ-కామర్స్ అనేది ఇంటర్నెట్ కంప్యూటర్ నెట్వర్క్లు (Internet) ఉపయోగించి ఉత్పత్తులు (Goods) లేదా సేవల (Services) కొనుగోలు, అమ్మకం. ఎలక్ట్రానిక్ వాణిజ్యం, మొబైల్ కామర్స్, ఎలక్ట్రానిక్ నగదు బదిలీ, సరఫరా గొలుసు నిర్వహణ, ఇంటర్నెట్ మార్కెటింగ్, ఆన్లైన్ ట్రాన్సాక్షన్ ప్రాసెసింగ్ ఎలక్ట్రానిక్ డేటా ఇంటర్ చేంజ్ (EDI), జాబితా నిర్వహణ వ్యవస్థలు, స్వయంచాలక డేటా సేకరణ వ్యవస్థలు టెక్నాలజీలపై తొలగిస్తారు. ఆధునిక ఎలక్ట్రానిక్ కామర్స్ సాధారణంగా అది కూడా ఇ-మెయిల్ వంటి ఇతర సాంకేతిక పరిజ్ఞానాలను ఉపయోగించే అయితే, లావాదేవీ యొక్క జీవిత చక్రంలో కనీసం ఒక భాగం కోసం వరల్డ్ వైడ్ వెబ్ ఉపయోగిస్తుంది.
ఇ-కామర్స్ వ్యాపారాలు
•	ఆన్లైన్ షాపింగ్ వినియోగదారులు నేరుగా అమ్మకాలు వెబ్ సైట్ల ద్వారా చేసుకోవచ్చు. (Amezon, Flipkurt, SnapDeal, Jobong, Ebay) •	అందించడం లేదా పాల్గొనే ఆన్లైన్ మార్కెట్ మూడవ పార్టీ వ్యాపార-వినియోగదారునికి లేదా వినియోగదారు-వినియోగదారునికి అమ్మకాలు ప్రాసెస్ ఏ, •	బిజినెస్-టు-బిజినెస్ కొనుగోలు, అమ్మకం •	వెబ్ పరిచయాలు, సామాజిక మీడియా ద్వారా జనాభా డేటా సమీకరణ, ఉపయోగం •	బిజినెస్-టు-బిజినెస్ ఎలక్ట్రానిక్ డేటా ఇంటర్ •	(ఉదాహరణకు, ఇ-మెయిల్ లేదా ఫ్యాక్స్ ద్వారా భావి, ఏర్పాటు వినియోగదారులకు మార్కెటింగ్ వార్తా ) •	మునిగి pretail కొత్త ఉత్పత్తులు, సేవలు ప్రారంభించడం కోసం
కామర్స్ - సామాజిక ప్రభావం మార్చు
కామర్స్, దాని ప్రత్యేక ఆకర్షణ వలన జనాలలో ప్రాచుర్యం పొందింది. వర్చ్యువల్ సంస్థ, వర్చ్యువల్ బ్యాంకు, నెట్వర్క్ మార్కెటింగ్, ఆన్లైన్ షాపింగ్, చెల్లింపు, ప్రకటనల, ఇలాంటి కొత్త పదజాలం ఊహించని విధంగా ఇప్పుడు ప్రజలకు సుపరిచితంగా మారింది. ఈ ఇ-కామర్స్ ఇతర వైపు నుండి ఆర్థిక, సమాజం పెద్ద ప్రభావం కలిగి ప్రతిబింబిస్తుంది. [63], ఆర్థిక సామర్థ్యం మెరుగుపరుస్తుంది ఉదాహరణకు, B2B వ్యయాన్ని తగ్గిస్తుంది దారితీస్తుంది ప్రపంచంలో వేగంగా పెరుగుతున్న వ్యాపార తరువాత కూడా వెంట తీసుకుని ఉద్యోగ అవకాశాల పెరుగుదల. [64] కామర్స్ సమాజం, ఆర్థిక ప్రభావితం ఎలా అర్థం చేసుకోవడానికి, ఈ వ్యాసం క్రింద మూడు సమస్యలు పేర్కొన్నారు ఉంటుంది: